open-index/open-wikipedia-markdown huggingface dataset:
爪哇手稿語

**爪哇手稿**，高階程式語也，略稱**這士**，商標屬甲骨文。

先是，網絡瀏覽之所用，但超文標示而已，枯枿朽株。及這士出，始栩栩然。初行於網景導航者第二，導航者，瀏覽器大宗，雖微軟網探，亦莫之若。未幾，微軟以手稿助，後來居上。網景、昇陽、歐算商會故標定語法，號**歐算商會手稿**，為別稱。今瀏覽器皆支援。名雖與近，畢無繫屬，文法或同乎丙。

## 緣起沿革
昔在網景，有克萊登者，作**生龍手稿語**，可使網頁交互，便利倍極。嗣後，公司與昇陽聯合，會其爪哇程式語興，遂改氏爪哇。是語也，才出而名震。然覽器不兼容，碼師苦之。當是時，萬維聯盟取諸家之所長，定物件之導向。公元一九九七年，微軟、網景、昇陽、寶藍等公司，會同私人，集議歐洲，準名**歐算商會二六二號**，以為實現。全分三部，曰語言核心，述語法及物件；曰文檔物件模型，述處治網頁之法及接口；曰瀏覽器物件模型，述交互之法及接口。初，爪哇手稿視爪哇程式而作，故文法相肖，然改易頗大，實與無涉矣。

## 概述
爪哇手稿，解釋程式語言也，不預編譯，為超文標示語作互動，可書之頁中，亦可獨為一檔。網頁之動態文字、回應事件、讀寫超文本、驗證數據、檢測訪者、控制小文字檔，皆在爪哇手稿語。

## 編程
斯為手稿，源碼未用，不必編譯，則付之瀏覽器，解釋而執行之。故屬直譯語言，然安保不濟，生非轍止，需以`try{}catch(){}`之字改之，見例如次：


```javascript
console.log("a");    //是也
console.log("b");    //是也
console.logg("c");   //非也，止
console.log("d");    //是也
console.log("e");    //是也

/*化解之法，曰：*/
try{console.log("a");}catch(e){}    //是也
try{console.log("b");}catch(e){}    //是也
try{console.logg("c");}catch(e){}   //非也，過
try{console.log("d");}catch(e){}    //是也
try{console.log("e");}catch(e){}    //是也
```


若為編譯語言，如丙者，則編譯在先，變機器碼，以執行之。

## 例「世界無恙」
以下即爪哇手稿語程式之「世界無恙」︰

```javascript
<!DOCTYPE HTML>
<html>
    <head>
    <title>爪哇手稿語程式「世界無恙！」</title>
        <script type="text/javascript">
            document.write("Hello, world!");   // 寫於瀏覽器視窗
            alert("Hello, world!");            // 寫於彈窗
            console.log("Hello, world!");      // 寫於控制臺，然需啟用在先
        </script>
    </head>
    <body>
　　　　超文標示云云
    </body>
</html>
```


或在瀏覽器位址欄用`javascript:`之字，互動表示之：

```javascript
javascript:alert("Hello world!");
```


## 參
*爪哇程式語
*手稿語言
*爪哇島

## 注


## 據
*萬維網學堂之爪哇手稿語課程；
*《JavaScript DOM編程藝術》第二版，人民郵電出版社。

分類:編程語言
中華人民共和國計劃生育

**中華人民共和國計劃生育**，人擇之道，救庶之策也。

中土歷抗日、黨爭而稍安，毛澤東倡「人多力量大」，民皆響應，戶口亟增。未幾，國策改易，謂過庶難養，遂頒法曰：「每戶僅得一子，違者結扎其婦。」以是嚴行三十載，至強擄婦女，落其胎，絕其育。民大怖，乃匿生子。而國俗固重男也，竟溺斃女嬰無算。今男滿女稀，嫁娶為難。又此法族而弗同，少數民族多子無傷，漢民骫之則法辦。故漢民歷年而減。又，戶口衰老愈重。

此法弊端日現，世人多病之，以為苛政。西元二千十五年，中國準二胎。
葉穆濟

**葉穆濟**，**愛新覺羅**氏，清覺羅，滿洲鑲藍旗人。恪恭貝勒塔察篇古之後，清初將領。

## 傳
景祖四世孫，恪恭貝勒塔察篇古之曾孫也。祜爾哈齊之孫，阿世布長子，世祖之從兄，生平事蹟不詳。明萬曆三十八年，父以罪被太祖賜死。清順治元年，其卒，子瓦爾瑪襲其半個前程。四年，賜加為牛彔章京。七年，恩詔加一拖沙喇哈番。尋並從弟覺羅馬克圖之二等阿達哈哈番，襲為三等阿思哈尼哈番。九年正月，恩詔加至一等。今漢字改曰一等男。

## 宗族
### 祖宗
*曾祖：恪恭貝勒塔察篇古
**祖：祜爾哈齊

### 父
阿世布：庚戌年，以罪賜死

### 兄弟
五弟：莽嘉

### 子孫
*長子：瓦爾瑪，順治七年，封三等男。九年，晉一等。十七年，卒
**次子：蘇爾瑪，順治十七年，襲一等男。康熙二十二年，革爵。二十七年，卒
***子：朗唐，康熙二十二年，襲一等男。緣事革爵
***三子：佛英額，康熙三十一年，襲瑪克蘇之一等男。乾隆元年，卒

## 引據
*《清史稿·卷一百六十一·表一·皇子世表一》
*《清史稿·卷一百七十二·表十二·諸臣封爵世表五上》

## 注


分類:清列傳
疊字符號

縮圖|雍正帝批文一例「朕實〻想卿」
**疊字符號**，一名**重文號**，用於兩字相同連用，而略其一也。中國舊作「〻」，字形猶「二」，見史頌鼎；日文作「々」，乃「仝」字之草書。例：「子〻孫〻寶用」，子子孫孫寶用也；「佐々町」，佐佐町也。今漢白話多從日文作「々」者，「〻」少見。

然則西文亦有之，作「〃」或「”」，名為**同上**，用例有別，蓋承上省也。

分類:漢字
瓦爾瑪

**瓦爾瑪**，**愛新覺羅**氏，一作**覺羅瓦爾馬**，清覺羅，滿洲鑲藍旗人。清景祖五世孫，恪恭貝勒塔察篇古四世孫，雲騎尉葉穆濟長子。清初將領，一等男爵。

## 傳
後金天命八年生。順治元年，襲父葉穆濟之半個前程。四年，賜加為牛彔章京。七年，恩詔加一拖沙喇哈番。尋並從弟覺羅馬克圖之二等阿達哈哈番，襲為三等阿思哈尼哈番。九年正月，恩詔加至一等。今漢字改曰一等男。十七年卒。

## 宗族
### 祖
阿世布：庚戌年，以罪赐死

### 父
葉穆濟

### 子孫
*次子：蘇爾瑪，順治十七年，襲一等男。康熙二十二年，革爵。二十七年，卒
**子：朗唐，康熙二十二年，襲一等男。緣事革爵
**三子：佛英額，康熙三十一年，襲瑪克蘇之一等男。乾隆元年，卒

## 引據
*《清史稿·卷一百六十一·表一·皇子世表一》
*《清史稿·卷一百七十二·表十二·諸臣封爵世表五上》

## 注


分類:清列傳
爪哇島

**爪哇島**，一譯**渣華島**，印尼第五大嶼也，亦都會所在。廣袤十三點八十七萬平方公里，戶口一萬萬四千五百萬。
分類:東南亞地理志
阿世布

**阿世布**，**愛新覺羅**氏，明建州女真人。清太祖之堂侄。清立，子孫屬覺羅，隸滿洲鑲藍旗。清景祖之曾孫也。恪恭貝勒塔察篇古之孫，祜爾哈齊次子。生年不詳，明萬曆三十八年以罪賜死。清順治七年，其孫瓦爾瑪以功封三等男，九年進一等男。孫薩克圖於康熙十三年之征三藩時戰死。

## 宗族
### 祖宗
*祖：恪恭貝勒塔察篇古
**父：祜爾哈齊，早卒

### 子孫
*長子：葉穆濟
**長子：瓦爾瑪，順治七年，封三等男。九年，晉一等。十七年，卒
***次子：蘇爾瑪，順治十七年，襲一等男。康熙二十二年，革爵。二十七年，卒
*五子：莽嘉
**長子：瑪克蘇，康熙二十二年，襲朗唐一等男。三十七年，卒。無嗣
**三子：薩克圖，康熙十三年，陣亡
**五子：朗圖，順治十八年，襲三等男。康熙三十二年，卒
***次子：舒淑，嗣薩克圖。康熙三十二年，襲二等男。四十四年，卒

## 引據
《清史稿·卷一百六十一·表一·皇子世表一》

分類:明列傳
鞏金甌

**鞏金甌**者，滿清國歌，頒於宣統三年八月十三日。

中華素無國歌，有清因之。迄駐英公使曾紀澤，奏請師法泰西，始有國歌之議。光緒九年九月二十日，草擬《普天樂》為國歌，未允。

又嘗以《李中堂樂》、《頌龍旗》為國歌，悉非御准。

宣統三年六月二十日，禮部奏擬《國樂辦法》，攝政王載灃准所奏。曰：

「聲音之道，本與政通。我朝樂章燦備，莫不上合古制，蔚為盛世元音。際茲環流交會之時，亟宜仰述先漠，專定國樂，以揚盛德，而壯聲容。考東西列邦，國樂一經頒定，舉凡陸海軍隊，暨外交公請，無不一律通行；良以全國飲崇，不容歧異也。推我國國樂，迄今未經編制；即前出使大臣曾紀澤所擬，亦未奏定頒行。自陸軍部成立以來，則又另制一章，指為國樂，各邦已有傳習之者，殊不足以表示尊崇，垂諸久遠。查禮部奏請由使臣考求歐洲及日本等國樂譜，茲經諮送前來，臣等詳細研求，竊以為我國朝會燕饗所用樂章，典麗面皇，允宜奉為指則，至各國國樂，定義制音，類皆別具本原，自未可捨己從人，輕勤盛典。所有應定國樂，擬請由臣等延聘通才及諸習音樂人員，參酌古今中外樂制，詳慎審訂，編制專章，奏請欽定頒行。」

始定國樂，師效英、美、法、德、奧、俄、日諸國，以日、英國樂為綱，擬定《鞏金甌》，曰：

「現今各國國樂，取義選詞不相因襲，以尊揚君主休美為主旨者，英吉利、俄羅斯、奧地利等國是也；以紀念重大兵事之聲績為主旨者，法蘭西、美利堅等國是也；以酬禱國運之綿長、誇張國威之強盛為主旨者，日本、德意志是也。我國國樂，義取和平，詞無誇飾，足與英、日輝映，增光壇坫矣。 」

八月十三日，定為國樂︰

「典禮院會奏，遵旨編制國樂專章一折；聲音之道，與政相通，前因國樂未有專章，諭令禮部各衙門妥慎編制。茲據典禮院會同各該衙門將編制專章繕單呈覽，聲詞尚屬壯美，節奏頗為葉和，著即定為國樂，一體遵行。 」

嚴復為詞，溥侗為譜，工尺記述。歌詞句句押韻，各句前後對丈。

## 詞

## 參
*中國國歌

分類:宣統紀事
分類:中華歌曲
分類:國歌
富民縣

**富民縣**，昆明轄縣也。元至元十二年置縣。現方九百九十三平方千米，有眾十五萬餘人。
李端

**李端**，趙州人。始，郭曖尚昇平公主，主賢明有才思，尤招納士，故端等多從曖游。曖嘗進官，大集客，端賦詩最工，錢起曰：「素為之，請賦起姓。」端立獻一章，又工於前，客乃服，主賜帛百。後移疾江南，終杭州司馬。

某人嘗贈端詩一首，錄於《御定全唐詩》，題曰「贈李端」，詩曰「共憶南浮日，登高望若何，楚田湖草遠，江寺海榴多，載酒尋山宿，思人帶雪過，東西幾回別，此會各蹉跎。」

## 據
安寧市

**安寧市**，昆明代管市也。原**連然縣**建於漢元封二年， 唐武德四年改曰安寧縣，元至元十二年升**安寧州**，民國二年複縣，一九五六年改昆明市**安寧區**，一九五九年複縣，一九九五年升市。現方一千三百〇一平方千米，有眾三十五萬餘人。今者，乃雲南之冶金、盐、磷化工基地也。安寧溫泉在焉，號曰“天下第一湯”。
宜良縣

**宜良縣**，昆明轄縣也。元憲宗六年置**大池千戶**，至元十三年升**宜良州**，至元二十一年改縣至今。現方一千八百八十平方千米，有眾四十三萬餘人。產糧，號曰“魚米之鄉”，其烤鴨聞名雲南耳。
嵩明縣

**嵩明縣**，昆明轄縣也。漢元封二年置**牧靡縣**，晉永嘉四年改**牧麻縣**， 唐武德元年改**升麻縣**。南詔置**長城郡**，大理隸**崧盟部**，元憲宗六年置**崧盟萬戶府**，至元十二年置**長州**，十五年升**崧盟府**，二十二年降**崧盟州**。至正年間改曰**嵩明州**，民國三年降縣。現方一千三百五十七平方千米，有眾三十七萬餘人。
石林彝族自治縣

者，昆明轄自治縣，舊之地也。其銜以「世界自然遺產」、「世界地質公園」，盛產菸、羊，是而聞名矣。

五年，置，至元七年併至，至元十三年置，民國二年貶至縣。一九五六年，民族自治而稱其。一九五八年，併至。一九六四年，復縣。一九九八年，改曰。現方一千七百二十五平方千米，有眾二十五萬餘人。 景區在焉，之遊賞勝地也，千古奇觀。

## 名
，一作，「落蒙」初為部落之酋名，後以名易名，遂得其地名。然其彝語稱「落」為虎，「蒙」者意猛；遂其名亦謂之「猛虎」也。

## 攷
祿勸彝族苗族自治縣

**祿勸彝族苗族自治縣**，昆明轄自治縣也。舊**羅婺部**、**掌鳩法塊部**、**洪農碌券部**地也，元憲宗七年置**羅婺萬戶府**，至元二十六年置**祿勸州**，乾隆三十五年降縣。一九八五年民族自治，稱**祿勸彝族苗族自治縣**。現方四千三百七十八平方千米，有眾四十八萬餘人。
尋甸回族彝族自治縣

**尋甸回族彝族自治縣**，昆明轄自治縣也。舊**仁地部**地，元憲宗三年置**仁地萬戶府**，至元八年改**仁德府**，洪武十五置**尋甸軍民府**，康熙八年降**尋甸州**，民國元年降縣。一九五六年民族自治，始稱**尋甸回族自治縣**，一九六〇年撤之，一九七九年置尋甸回族彝族自治縣。現方三千六百九十九平方千米，有眾五十四萬餘人。
一九三六年

## 大事
*公曆一月廿日：英王愛德華八世立。
*公曆二月廿六日：日本軍官兵變未遂。
*公曆五月五日：國府頒《五五憲草》，是為中華民國憲法草案。
## 生
## 殁
*段祺瑞
*魯迅
*章炳麟
*英王喬治五世
一九三八年

## 大事
*公曆三月十二日：德意志閃襲奧地利。翌日，奧地利併入德意志。
*公曆四月六日：台兒莊大捷，日軍戰術失敗。
*公曆六月九日：國府令掘花園口堤，逼漲水之黃河改道，以擋日軍之裝甲機動部隊。
*公曆六月十九日：義大利以四比二擊敗匈牙利，奪世足冠軍。
*公曆十二月三十日：汪精衛發《艷電》於南華早報，與中華民國國民政府決裂。

## 生
## 殁
國立中央大學

**國立中央大學**，略稱中大，在桃園市中壢區，高等學府也。

## 史
民國四年肇於南京，時名曰國立南京高等師範學校。十年改國立東南大學。十六年改組國立第四中山大學。十七年，二月易名江蘇大學，五月復更國立中央大學。三十八年，神州易主，國府遷臺。五十一年，以國立中央大學地球物理研究所之名在臺復校，初立苗栗二坪山。五十六年，遷桃園中壢。五十七年，擴組國立中央大學理學院。六十八年，復名國立中央大學。

## 學院
學院凡八，曰理學，曰地球科學，曰生醫理工學，曰資訊電機學，曰客家學，曰管理學，曰工學，曰文學。

## 附屬中學
一〇二年併國立中壢高級中學為附屬中學，曰國立中央大學附屬中壢高級中學。

## 它典
* 國立中央大學
朗唐

**朗唐**，愛新覺羅氏，一作覺羅郎湯，清覺羅，滿洲鑲藍旗人。景祖七世孫，恪恭貝勒塔察篇古六世孫，一等男蘇爾瑪之子。清代公卿，承襲一等男，後因事革爵。生卒年不詳。康熙二十二年四月，父蘇爾瑪因事被革爵，六月，朗唐襲爵。既而，以事亦革爵。其爵由從祖瑪克蘇嗣之。

## 宗族
### 祖宗
*曾祖：葉穆濟
**祖：瓦爾瑪，葉穆濟第一子。順治七年，封三等男。九年，晉一等。十七年，卒
*從曾祖：莽嘉
**從祖：瑪克蘇，莽嘉第一子。康熙二十二年，襲朗唐一等男。三十七年，卒。無嗣

### 父
蘇爾瑪：瓦爾瑪第二子。順治十七年，襲一等男。康熙二十二年，革爵。二十七年，卒

### 弟
三弟：佛英額，康熙三十一年，襲瑪克蘇之一等男。乾隆元年，卒

## 引據
*《清史稿·卷一百六十一·表一·皇子世表一》
*《清史稿·卷一百七十二·表十二·諸臣封爵世表五上》

## 注


分類:清列傳
蘇爾瑪

**蘇爾瑪**，**愛新覺羅**氏，一作**覺羅蘇爾馬**，清覺羅，滿洲鑲藍旗人。清景祖六世孫，恪恭貝勒塔察篇古五世孫，祜爾哈齊四世孫，阿世布之曾孫也。雲騎尉葉穆濟之孫，一等男瓦爾瑪次子。清初將軍，一等男，後革爵。明萬曆三十八年，其曾祖阿世布以罪為太祖所賜死。

## 傳
順治十一年生。十七年，其父瓦爾瑪卒，七月，承襲一等男。康熙二十二年四月，因事獲罪革爵。二十七年，卒。

## 宗族
### 祖宗
*高祖：祜爾哈齊，太祖從弟
**曾祖：阿世布，庚戌年，以罪賜死
***祖：葉穆濟

### 父
瓦爾瑪：葉穆濟第一子。順治七年，封三等男。九年，晉一等。十七年，卒

### 子
*長子：朗唐，康熙二十二年，襲一等男。緣事革爵
*三子：佛英額，康熙三十一年，襲瑪克蘇之一等男。乾隆元年，卒

## 引據
*《清史稿·卷一百六十一·表一·皇子世表一》
*《清史稿·卷一百七十二·表十二·諸臣封爵世表五上》

## 注


分類:清列傳
莽嘉

**莽嘉**，**愛新覺羅**氏，清覺羅，滿洲鑲藍旗人。恪恭貝勒塔察篇古之後，清初將領。
## 傳
景祖四世孫，恪恭貝勒塔察篇古之曾孫也。祜爾哈齊之孫，阿世布第五子，世祖之從兄。其生平不詳，清康熙二十五年卒。明萬曆三十八年父以罪為太祖所賜死。其長子瑪克蘇於康熙二十二年襲從孫朗唐之一等男；三子薩克圖於康熙十三年之征三藩時戰死；五子朗圖則於順治十八年襲三等男也。
## 宗族
### 祖宗
*曾祖：恪恭貝勒塔察篇古
**祖：祜爾哈齊
### 父
阿世布：庚戌年，以罪賜死
### 兄弟
大哥：雲騎尉葉穆濟
### 子孫
*長子：瑪克蘇，康熙二十二年，襲朗唐一等男。三十七年，卒。無嗣
*三子：薩克圖，康熙十三年，陣亡
*五子：朗圖，順治十八年，襲三等男。康熙三十二年，卒
**次子：舒淑，嗣薩克圖。康熙三十二年，襲二等男。四十四年，卒
## 引據
《清史稿·卷一百六十一·表一·皇子世表一》
## 注

分類:清列傳
麒麟區

**麒麟區**，曲靖市轄區也。公元一九九七年置。現方一千四百四十二平方千米，有眾七十五萬餘人。
霑益區

**霑益區**，曲靖市轄區也。元至元十三年置**霑益州**，民國二年降縣，二〇一六年改曲靖市霑益區。現方二千九百一十平方公里，有眾四十二萬餘人。
凱末爾

**穆斯塔法·凱末爾·阿塔圖克**，西元一八八一年五月十九日生。薩落尼卡人也。

一八八七年就法特瑪太太區立小學、沙姆西先生小學。一八九三年年，遷至薩洛尼卡幼年校，力學績優。與師同名，故師易其名，曰凱末爾·穆斯塔法。一八九五年，赴瑪納斯提軍事預備校。一八九九年，進伊斯坦堡軍官校。一九〇二年入哈拜參謀學院，長於算術，故獲稱「凱末爾」，阿拉伯語謂之「完善」。一九〇五年卒業，授上尉。

後凱氏以政事有變，見逐於蘇丹阿卜杜勒·哈米德二世，遂至大馬士革股役。一九一一年因批故赴伊斯坦堡，與義土之戰，擢少校。一九一二年至一九一三年，任保加利亞使館武官，故遷中校。一九一五年，值歐戰，率兵卒退英國、澳大利亞、新西蘭、法國、印度、紐芬蘭諸邦之軍，是爲加里波利之役。一九一六年，力護伊斯坦堡，鄂圖曼帝國都也。故以「伊斯坦堡英雄」、「帕夏」譽，名揚國中，進任將軍。

一九一九年，收兵卒，建國民軍。七月，埃爾祖魯姆東部各省護權協會代表大會，就任主席。一九二〇年，英國佔伊斯坦堡，逼蘇丹散國民議會，凱末爾赴安卡拉召大國民議會，召建國家臨時政府，凱氏任大國民議會主席。時蘇丹政府在伊斯坦堡，調印署名，而有《色佛爾條約》。而安卡拉政府力拒此約。一九二一年八月，凱氏欲說大國民議會，以之為國民軍全權總司令。率軍與希臘戰於薩卡里亞河，中流彈，斷肋骨，指揮不輟，終重挫希臘軍。九月，大國民議會予「加齊」之號，意謂「勝者」，擢元帥。

一九二二年十一月一日，廢蘇丹。一九二三年十月二十九日，凱氏建言於新大國民議會，欲修憲。既然，改國號云土耳其共和國，凱氏任總統。先是，九月，凱氏於安納托利亞與羅麥里亞護權協會根基立人民黨。明年十一月，更其名，曰共和人民黨。總統遂兼主席，總理兼副主席。行服裝革命，欲解放婦女。

一九三八年十一月十日歿，年五十七。後世以土耳其之父稱。

分類:基礎之文
黃霑

**黃霑**，本名**黃湛森**，字**亦芹**，又名**劉傑**、**陸郎**、**不文霑**、**詹嘯**、**久流**、**鐵樹**。香港詞人也。外人稱其**霑叔**。與顧家輝並稱「輝黃」，與倪匡、蔡瀾、金庸並稱「香江四大才子」。

分類:英屬香港列傳
張學良

**張學良**，字**漢卿**，清光緒二十七年六月三日生。奉天海城人也。父作霖，奉系軍閥。

民國十七年，作霖遇刺亡，學良繼位，歸順國民政府，稱東北易幟。

二十年，日軍東北尋釁，學良棄守，滿洲遭據。

廿三年，兵諫蔣公於西安，俄為幽禁，後隨國府遷臺。

七十九年獲釋，八十二年，遷居夏威夷，九十年十月十四日卒，享嵩壽百歲。

分類:中華民國列傳
瑪克蘇

**瑪克蘇**，**愛新覺羅**氏，一作**覺羅馬克蘇**，清覺羅，滿洲鑲藍旗人。清景祖五世孫，恪恭貝勒塔察篇古四世孫，莽嘉長子。清初將領，一等男爵。生於後金天聰八年。清康熙二十二年六月，其從孫朗唐襲一等男，尋坐事革爵。九月，瑪克蘇襲一等男。三十年十二月，黜爵。三十七年卒，無子嗣。

## 宗族
### 祖
阿世布：庚戌年，以罪賜死

### 父
莽嘉

### 兄弟
*三弟：薩克圖，康熙十三年，戰歿於陣
*五弟：朗圖，順治十八年，襲三等男。康熙三十二年，卒

## 引據
*《清史稿·卷一百六十一·表一·皇子世表一》
*《清史稿·卷一百七十二·表十二·諸臣封爵世表五上》

## 注


分類:清列傳
五四風潮

**五四風潮**，通曰**五四運動**，事在公元一九一九年。

時值清末民初，華人倡西學，尚民主，蔑古騖新，是為風潮，後謂之「**新文化運動**」。蔡元培任北京大學校長，倡「思想自由，兼容並包」。或者倡白話文，或者從俄國故事，或者萬端宗西。而共產之說，播及中土，日顯其形。

公元一九一九年四月二十九日，巴黎和會。先是，德國有山東之權益。列強欲以之予日本。林長民聞之不平。長民，外交委員會事務長、國民外交協會理事。五月二日，長民草文，刊於《晨報》《國民公報》曰：「山東亡，國將不國，願合四萬萬眾誓死復山東！」。翌日，長民欲止簽約。

五月四日，北京學子三千許，山集天安門前，揭揚血書，曰「還我青島」。傅斯年率民赴外國使館，巡捕欲阻。學生代表欲會四國公使。羅家倫、江紹原赴各國使館，遞英文備忘錄。美國受之，英國、法國不接。學生大遊行。京師軍警凡緝三十二人。是夜，國務總理錢能訓商酌對策。
分類:中華民國紀事
薩克圖

**薩克圖**，愛新覺羅氏，清覺羅，滿洲鑲藍旗人。清景祖五世孫，恪恭貝勒塔察篇古四世孫，莽嘉三子。清初將軍，後陣亡。生年不詳。從父兄伐明、蒙古、朝鮮。康熙十三年，三藩叛逆，薩克圖征三藩，戰死。無子，以弟朗圖子舒淑為嗣。三十二年，舒淑襲二等男。

## 宗族
### 祖
阿世布：庚戌年，以罪賜死

### 父
莽嘉

### 兄弟嗣子
*長兄：瑪克蘇，康熙二十二年，襲朗唐一等男。三十七年，卒。無嗣
*五弟：朗圖，順治十八年，襲三等男。康熙三十二年，卒
**次子：舒淑，嗣薩克圖。康熙三十二年，襲二等男。四十四年，卒

## 引據
*《清史稿·卷一百六十一·表一·皇子世表一》
*《愛新覺羅宗譜》戊册

## 注


分類:清列傳
遺傳工程

**遺傳工程**，亦謂**基因工程**、**基因修飾**、**基因轉殖**、**轉基因技術**，所以篡遺傳訊息而易生物性狀也。生物之狀，源於遺傳子。其狀隨遺傳子而易。

## 次第
*獲取脫氧核糖核酸片段
**夫脫氧核糖核酸，其形狀繁多。取所需之形狀，以限制性核酸內切酶斷取之。
*構建表達載體
*導入
*檢測鑒定

分類:遺傳學
蔡鍔

**蔡鍔**，本名**艮寅**，字**松坡**。公元一八八二年十二月十八日生。湖南省寶慶府邵陽縣人。

年六歲，入讀私塾。年十歲能文。年十二師承樊錐。年十三，其文獲江標。年十四，應試，名列前芧。年十六，徐仁鑄薦時務學堂，師承梁啟超、唐才常，受維新變法感遇。年十七，赴東瀛留學，入東京大同高等學校，習政治科學、普通科學。入橫濱東亞商業學校，建「勵志會」，後入「自立會」。年十八，歸國。參自立軍起義，敗，易名曰「蔡鍔」，再赴日本。入成城學校，習軍事。

年二十四，入中國同盟會。年二十九，任雲南陸軍第十九鎮第三十七協協統。十月十日武昌起義，與李根源、唐繼堯應之。十月三十日，赴昆明起兵，是為重九起義，逮李經羲，駐雲南。年三十，任雲南都督。年三十一，二次革命，贊袁世凱，因袁恐各地眾坐，故令各都督返京。蔡歸京師。年三十三，袁世凱簒位，鍔非之，離京返滇，爲獨立之宣言，欲討袁護國。與李烈鈞、唐繼堯起兵，遂有護國之役，史稱「護國三傑」。

蔡患結核病，赴日本福岡市就醫。一九一六年十月八日，逝於九州帝國大學醫科大學附屬醫院，年三十五歲。

分類:中華民國列傳
舒淑

**舒淑**，**愛新覺羅**氏，清覺羅。景祖五世孫，武功郡王禮敦巴圖魯四世孫，博伊和齊之曾孫，騎都尉阿賴之孫，噶布喇第五子。清初將領，以功封雲騎尉。

## 傳
崇德四年五月十三日午時生，母嫡妻和羅氏，佐領巴度護之女。康熙三十四年，以軍功拜副都統，六月昇右護軍統領，七月遷寧夏將軍。三十六年以西路出師之功，賞雲騎尉。三十七年二月遷都統，三十九年兼佐領。四十年十二月以病解任，四十二年五月初四日卯時卒，年六十五。

## 宗族
### 祖宗
*曾祖：博伊和齊
*曾祖母：嫡妻馬佳氏，伊爾根之女
**祖：騎都尉阿賴
**祖母：嫡妻舒穆祿氏，嶽蘭之女

### 父母
*父：噶布喇
*母：嫡妻和羅氏，佐領巴度護之女

### 兄弟
*長兄：二等輕車都尉噶爾諸
*次兄：噶爾薩
*三兄：二等侍衛飛雅思哈
*四兄：哈思哈

### 妻妾
*嫡妻：瓜爾佳氏，參領鐘錦之女
*繼妻：佟佳氏，郎中圖克善之女

### 子孫
*長子：席圖，順治十七年庚子三月初一日酉時生，嫡母瓜爾佳氏，康熙二十四年乙丑十一月十九日卯時卒，年二十六
*次子：石彪，康熙元年壬寅二月初九日子時生，嫡母瓜爾佳氏，七年戊申四月二十六日申時卒，年七歲
*三子：長祿，康熙五年丙午十二月十一日亥時生，嫡母瓜爾佳氏，六年丁未十月初八日酉時卒，年二歲
*四子：將軍延綬，康熙九年庚戌九月二十八日戌時生，嫡母瓜爾佳氏，卅三年五月授三等侍衛，四十二年六月襲伊父舒淑之雲騎尉，四十八年四月署侍衛班長，十一月授二等侍衛，四十九年委署管鑰匙護軍參領，本年九月授醫導官，五十一年五月授副都統，五十七年三月拜右衛將軍，六十年三月授散秩大臣，雍正二年六月病退，十年壬子十二月初八日寅時卒，年六十三，嫡妻佟佳氏佐領薩必圖之女，繼妻費莫氏巴爾圖之女
**長子：舒爾泰
**次子：舒敏
**三子：舒德
**四子：九格
**五子：豐昇額
**六子：阿克敦
**七子：富魁
*五子：成格，康熙十一年壬子正月二十七日酉時生，嫡母瓜爾佳氏，十三年甲寅十月初十日子時卒，年三歲
*六子：三等侍衛德綬，康熙十三年甲寅五月初二日申時生，嫡母瓜爾佳氏，卅六年十二月授藍翎侍衛，三十七年五月授三等侍衛，四十四年九月病退，五十八年己亥十二月二十日戌時卒，年四十六，嫡妻瓜爾佳氏恭藹之女
**长子：舒喀
**次子：舒爾布
*七子：永綬，康熙二十年辛酉八月初七日丑時生，嫡母瓜爾佳氏，康熙五十九年庚子三月十一日卯時卒，年四十，嫡妻伊爾根覺羅氏三格之女，繼妻舒穆祿氏保柱之女
**長子：寶常
**次子：舒奇
**三子：舒哈納
**四子：二等侍衛舒齡阿
*八子：明綬，康熙廿六年丁卯十月廿五日酉時生，繼母佟佳氏，廿九年庚午二月十一日子時卒，年四歲

## 引據
《愛新覺羅宗譜》十八冊戊一

## 注


分類:清列傳
慕容烈

**慕容烈**，其事載於《三國演義》，曹操部下。操挾制天王，劉備奉帝諭討漢中，操帥烈等勒兵交刃，困備將黃忠。後備義弟趙雲至，烈與戰，被戕。

分類:三國演義
盛世才

**盛世才**，字**晉庸**，光緒二十三年生。父振甲，盼子具「矌世之才」，故取此名。

年十八，卒業於上海吳淞中國公學。年二十，赴日本明治大習政治經濟學。年二十二，歸國，投身五四風潮。謂中國之頹勢，非讀書所能振，故投筆從戎。

後從陸軍，任新疆省政府主席。人稱「新疆王」。

分類:中華民國列傳
懿昭世子

**懿昭世子**又**懿昭世孫**，諱**琔**，思悼世子嫡長子，正祖大王同母兄也。母惠嬪洪氏。
思悼世子，英祖大王之庶次男也。

乾隆十五年八月二十七日誕於漢城府昌慶宮景春殿。英祖見之甚喜，卽封元孫。乾隆十五年世孫師父之親選。乾隆十六年五月十三日封王世孫。乾隆十七年春三月四日昌慶宮通明殿於突然薨。英祖大王賜謚懿昭世孫。高宗稱帝於尊爲世子，謚曰懿昭世子。

## 攷
*朝鮮國《英祖本紀》
巴黎和會

一戰終，協約國勝，遂召戰勝國赴巴黎，是為**巴黎和會**。美國、英國、法國、日本、義大利、比利時、巴西、中華民國、沙特阿拉伯等二十七國與會。俄國遭拒。美國威爾遜、英國勞萊喬治、法國克里孟梭輩，主導和會，議懲德國、奧匈帝國、鄂圖曼帝國，保加利亞，史稱之「三巨頭」。

## 主張

美國倡十四道，曰：
#國交無陰通；
#航海自由；
#萬國貿易，有所窒礙，必除之；
#限制軍備；
#凡殖民地之民，皆可以平等；
#德軍出俄國地；
#比利時復獨立；
#德國以亞爾薩斯、洛林歸法國；
#以種群之別，復建義大利；
#奧匈民族自決；
#同盟國自羅馬尼亞、塞爾維亞、黑山撤軍；
#鄂圖曼帝國之民族自決；
#波蘭復獨立；
#立國際聯盟，以葆和平。

法國倡嚴懲德國。

中華民國倡收山東。

日本所倡，德國以山東予日本。

義大利倡以達爾馬西亞予意大利。

## 後事
和會時，中國人聞山東之去留，不直錯置，遂有五四風潮。朝鮮則有三一運動。又有希土之役。德國、義大利以失故土，復動兵戎，遂有二戰。因美國倡「民族自決」，殖民地紛然欲立國，如印度獨立。

分類:歐洲史
舒淑 (清覺羅)

**舒淑**，**愛新覺羅**氏，清覺羅，滿洲鑲藍旗人。清景祖六世孫，恪恭貝勒塔察篇古五世孫，祜爾哈齊四世孫，阿世布之曾孫也。莽嘉之孫，三等男朗圖次子，薩克圖之嗣子。清初將領，二等男爵。明萬曆三十八年，其曾祖阿世布因罪為太祖所賜死。

## 傳
順治十六年生。康熙十三年，三伯薩克圖討三藩死，無子，朝廷詔令舒淑繼為嗣。三十二年，其父三等男朗圖卒，舒淑嗣位，晉二等男。四十四年十二月，卒。子未詳。

## 宗族
*高祖：祜爾哈齊，太祖從弟
**曾祖：阿世布，庚戌年，以罪賜死
***祖：莽嘉

### 父
*生父：朗圖，順治十八年，襲三等男。康熙三十二年，卒
*嗣父：薩克圖，康熙十三年，陣亡

## 引據
*《清史稿·卷一百六十一·表一·皇子世表一》
*《愛新覺羅宗譜》戊一册

## 注


分類:清列傳
朗圖

**朗圖**，**愛新覺羅**氏，清覺羅，滿洲鑲藍旗人。清景祖五世孫，恪恭貝勒塔察篇古四世孫，莽嘉五子。清初將領，襲三等男。生於清崇德六年，曆護軍參領、王府長史。順治十八年襲三等男。康熙十三年，其兄薩克圖討三藩死，無子嗣，朝廷令朗圖次子舒淑繼為嗣。三十二年，卒。舒淑襲爵，晉為二等男。

## 宗族
*祖：阿世布，庚戌年，以罪賜死
**父：莽嘉

### 兄弟
*長兄：瑪克蘇，康熙二十二年，襲朗唐一等男。三十七年，卒。無嗣
*三兄：薩克圖，康熙十三年，戰歿於陣

### 子
次子：舒淑，嗣薩克圖。康熙三十二年，襲二等男。四十四年，卒

## 引據
*《清史稿·卷一百六十一·表一·皇子世表一》
*《愛新覺羅宗譜》戊册

## 注


分類:清列傳
彰化婦女共勵會

**彰化婦女共勵會**者，臺灣婦女結社也。此臺灣婦女結社之始。大正十四年二月八日立。事務：例會、講演、健體、展覽也。講演，皆婦女自道，不假他士之力，先是臺灣未之有也。會聚、言事，多在廟宇，臺人所習聚也。方其時也，臺灣總督府並守舊之文人，咸制縛之，而共勵會猶行一載。昭和元年，累於地方少男少女私奔之爭，遂止。

## 草創
昔者，彰化女界二三子，嘗習新學，遂創彰化婦女共勵會。臺灣文化協會彰化支部亦多所協助。若王敏川、王金海、施至善輩，皆嘗助焉。大正十四年二月八日未時，舉結社大會，在體仁醫院彰化分院。楊詠絮致開會辭，潘貞佈創會所歷，王琴審議會則，阮素雲演說。會人：蔡鳳、李梨、潘蘊真、吳素貞、李秀賢、曾佩紉、蔡賽絨、王森、林晴宜等。入會自由。婦女凡有志移陋習、興文化，不限長幼貴賤，咸可以與。自謂女流亦可結會建黨，有所貢獻於社稷。舉世潮流，湯湯乃爾，不可以後之也。

共勵會運作之資金，源於會費、捐助。會人亦有所親製，市之所得，亦資運營。共勵會事務，俱會人自所籌謀。初有講習，授日語、漢字、羅馬字、禮儀規矩。五月，復有體育會。時女輩之體弱多病也，不為不鮮。共勵會此舉，期強健婦女體魄，一改弱勢。七月，始籌講演。次月廿二日成事，立講堂於彰化天公廟埕，招聽眾二千餘。唯惡此事者，亦雜其間，聚而哂之，使講者畏。若幹部潘蘊真、李梨輩，強抑恐懼，畢獻其辭者，什三而已。

## 逢抑
制限共勵會所為者，臺灣總督府，並守舊之士也。文協以抗日為務，又乃扶助共勵會。總督府恐女輩亦事抵抗，是故不敢聽任。日人爭取婦女之權益，則彰揚之。至彰化婦女共勵會，則窒礙之。抑制之法，以督學、廠衛、巡警擾其事。共勵會每欲有所興作，則駁其請。講習會均有警察巡以監之，動輒令之休會。

夫自由戀愛、解放婦女，此臺灣舊文士之所非也。彼儕謂婦女不必解放，而治新學者則非之。是故二方論戰弗休。共勵會方立，習漢文、售手藝，而守舊之士猶嘉之。俟聞是會涉乎文協，遂易其辭。有赴演講會以阻之者、有謠諑於報刊以謗之者。

## 休止
昭和元年二月，彰化街長楊吉臣季子楊英奇共臺中霧峰林家後人林士乾，偕吳進緣、楊金環、潘貞、謝金蘭、盧銀五女，圖私奔廈門，事敗。楊、潘、謝、盧四者，俱有彰化婦女共勵會之籍。吉臣處事時失於言復廣於鄉里，鄉紳數遂有吉臣引咎辭職之議。唯保守文士視此議為文協彰化支部推卸之舉，欲緩其倡議自由戀愛之責也。雙方筆戰於《臺灣日日新報》《臺灣民報》者，計六十餘編。三月四日，彰化婦女共勵會除涉事四人會籍，期免於詰難。唯茲事體大，事寢，是會亦散。

## 文獻
徐渭

縮圖|徐渭像
縮圖|墨葡萄图
**徐渭**，初字**文清**，改字**文長**，以字行。號**天池山人**，別號署田水月、青藤老人、青藤道人、青藤居士、天池漁隱、金壘、金回山人、山陰布衣、白鷳山人、鵝鼻山儂。詩賦心游萬仞，丹青不拘繩墨，書道矯若驚龍，位列明三大才子末席。

## 平生
明正德十六年，生於山陰。父鏓嘗宰貴陽、夔州，原配童氏，生淮、潞二子，繼娶苗氏，不曾生育，故文長為妾所生。

少時才學橫溢，六歲受《大學》，日誦千餘言。薛蕙校越中試，以為奇才，目為國士。然其命也，屢試不中。中丞胡宗憲聞之，引為幕府賓客。文長見時，縱談天下事，胡公大喜。當是時，胡公威震東南，而文長以一諸生之身傲之，議者比之劉惔、杜甫。會胡公得白鹿，吩咐作表。代作《進白鹿表》承上，世宗悅。胡公是以益愛其才，一切疏表，皆出其手。

文長以才負，好謀奇計，論兵得要，視時之士，無可當意。終遭不利。鄉試屢落第，則縱情山水，奔走齊、魯、燕、趙，北窮沙漠。見山崩海嘯，沙起雲飛，一切可驚可諤之狀，皆賦以詩。其胸中又有不刊之氣，無路之悲，故其詩有諸類神韻。或以業餘信筆作畫，超逸有情致。

年十四，潘氏于歸，生子枚。夫妻恩愛，未幾妻亡，年僅十九。文長悲痛欲絕，親撰《墓志銘》。嘉靖四十三年，胡公以「黨嚴嵩及奸欺貪淫十大罪」被逮，自絕獄中，文長哀撰《十白賦》。後佯狂至盛，以疑殺其繼室，下獄當死。太史元汴力救，始得出獄。晚年憤深，自為墓志銘。嘗自持斧破頭，血流被面，頭骨皆折；或以利錐刺其兩耳，深一寸餘，皆不死。萬曆二十一年，抱忿而卒。

## 才智
文長自謂「書第一，詩第二，文第三，圖畫四」。頗以草書名，世人謂之「明之草書，以天池生為始」。詩得「李賀之奇，蘇軾之辯」。平生所著，《徐文長全集》一書，《四聲猿》、《歌代嘯》二劇。嘉靖三十八年，撰曲論《南詞敘錄》，會宋、元南戲之大觀。案，方今學界有異說，以文長著《金瓶梅》。

徐渭之書，筆意縱橫，風如其詩，勁中出妍，若歐公所謂「妖韶女老自有餘態」。其畫新奇，破花鳥、山水、人物之府界，寫意筆勢狂逸，墨瀋淋漓，與陳淳並稱「青藤」、「白陽」。嘗作《書謝時臣淵明卷為葛公旦》，曰：「……畫病，不病在墨輕與重，在生動與不生動耳。」清八大山人、揚州八怪，皆為之默化潛移。鄭燮亦自稱曰「青藤門下一走狗」。齊白石云：「青藤、雪個、大滌子之畫，能橫塗縱抹，余心極服之，恨不生前二百年，為諸君磨墨理紙。諸君不納，余於門之外，餓而不去，亦快事故。」吳昌碩云：「青藤畫中聖，書字逾公。」

## 據
* 袁宏道《徐文長傳》
*徐渭《自為墓志銘》
蔡元培

**蔡元培**，字**仲申**、**鶴卿**、**民友**、**孑民**，號**寉廎**，又名**宜哥**，**蔡振**、**周子餘**，浙江紹興山陰縣人，以教育名，又嘗涉足政治。曾任北京大學校長。同治六年一月十一日生。

年六歲，就私塾。年十一歲，父光普逝，叔父銘恩助習《史記》、《漢書》、《文史通義》。年十七取秀才，始覽群書。年十八，元培設館教書。年十七，赴杭州鄉試。年二十四進舉，同年五月，任翰林院庶吉士。年二十六，授翰林院編修。留心新學，感於維新派。

年三十，戊戌變法敗，清殺譚嗣同，蔡謂有清之政改也無望，故辭翰林院。任中西學堂督，倡新學。年三十四，章炳麟建中國教育學會。同年秋，赴上海辦愛國學社、愛國女學，刊《警鐘日報》，倡民權、革命。年三十六年，建光復會。年三十七，入中國同盟會。年三十九，赴德留學。於柏林習德語，年四十，往萊比錫大學，習哲學、文學、心理學、民族學。

年四十三，辛亥革命，道西伯利亞歸國。孫中山建南京臨時政府。蔡元培任教育部長。謂教育宜以造福黎民為先，故廢讀經，仿西方之教育。年四十五，旅居德、法，研究教學、哲學、美學。於里昂建中法大學。

年五十一，任北大校長，倡自由主義。立進德會，倡導平民教育，首行男女同校。倡「囊括大典，網羅眾家，思想自由，兼容並包」，贊文學革命，而非封建復古。亦倡「科學」「民主」。

年五十八，參北伐。年五十九，建國立音樂院。年六十，設國立藝術院。年六十三，日本寇華。九一八事變後，倡抗日。

年六十四，與宋慶齡、魯迅、楊杏佛建中國民權保障同盟，任副主席。是會，非特務之治國，唱愛國民主抗日，亦倡國共合作。年六十五，建國立中央博物院，任第一屆理事會理事長。抗戰，設上海文化界救亡協會。年七十，任國際反侵略大會中國分會名譽會長。

年六十九，抵港。民國二十九年，年七十二，逝於香港養和醫院，亨年七十二。

分類:中華民國列傳
毛遂

**毛遂**，平原君趙勝門下。

秦之圍邯鄲，趙使平原君求救，合從於楚，約與食客門下有勇力文武備具者二十人偕。平原君曰：「使文能取勝，則善矣。文不能取勝，則歃血於華屋之下，必得定從而還。士不外索，取於食客門下足矣。」得十九人，餘無可取者，無以滿二十人。毛遂前，自贊於平原君曰：「遂聞君將合從於楚，約與食客門下二十人偕，不外索。今少一人，願君即以遂備員而行矣。」平原君曰：「先生處勝之門下幾年於此矣？」毛遂曰：「三年於此矣。」平原君曰：「夫賢士之處世也，譬若錐之處囊中，其末立見。今先生處勝之門下三年於此矣，左右未有所稱誦，勝未有所聞，是先生無所有也。先生不能，先生留。」毛遂曰：「臣乃今日請處囊中耳。使遂蚤得處囊中，乃穎脫而出，非特其末見而已。」平原君竟與毛遂偕。十九人相與目笑之而未廢也。

毛遂比至楚，與十九人論議，十九人皆服。平原君與楚合從，言其利害，日出而言之，日中不決。十九人謂毛遂曰：「先生上。」毛遂按劍歷階而上，謂平原君曰：「從之利害，兩言而決耳。今日出而言從，日中不決，何也？」楚王謂平原君曰：「客何為者也？」平原君曰：「是勝之舍人也。」楚王叱曰：「胡不下！吾乃與而君言，汝何為者也！」毛遂按劍而前曰：「王之所以叱遂者，以楚國之眾也。今十步之內，王不得恃楚國之眾也，王之命縣於遂手。吾君在前，叱者何也？且遂聞湯以七十里之地王天下，文王以百里之壤而臣諸侯，豈其士卒眾多哉，誠能據其勢而奮其威。今楚地方五千里，持戟百萬，此霸王之資也。以楚之彊，天下弗能當。白起，小豎子耳，率數萬之眾，興師以與楚戰，一戰而舉鄢郢，再戰而燒夷陵，三戰而辱王之先人。此百世之怨而趙之所羞，而王弗知惡焉。合從者為楚，非為趙也。吾君在前，叱者何也？」楚王曰：「唯唯，誠若先生之言，謹奉社稷而以從。」毛遂曰：「從定乎？」楚王曰：「定矣。」毛遂謂楚王之左右曰：「取雞狗馬之血來。」毛遂奉銅槃而跪進之楚王曰：「王當歃血而定從，次者吾君，次者遂。」遂定從於殿上。毛遂左手持槃血而右手招十九人曰：「公相與歃此血於堂下。公等錄錄，所謂因人成事者也。」

平原君已定從而歸，歸至於趙，曰：「勝不敢復相士。勝相士多者千人，寡者百數，自以為不失天下之士，今乃於毛先生而失之也。毛先生一至楚，而使趙重於九鼎大呂。毛先生以三寸之舌，彊於百萬之師。勝不敢復相士。」遂以為上客。

分類:周列傳
勒塞禮

**勒塞禮**，穆爾哈齊曾孫，穆青之子。清順治十二年生，康熙八年封三等奉國將軍。十年兼管佐領。三十二年從西安將軍博濟戍甘州、寧夏，察視噶爾丹與策妄阿喇布坦之爭。三十三年，授右衛護軍參領。三十五年，從聖祖親征噶爾丹，破敵於昭莫多，賞加一拖沙喇哈番，授二等奉國將軍。三十七年，還京師，補本旗護軍參領。四十三年，昇鑲白旗蒙古副都統，又調黑龍江副都統。五十二年，授正藍旗滿洲副都統。明年以原品致仕。五十六年，卒。

## 子嗣
*六子：達里祜，康熙四十三年封奉恩將軍，雍正八年革退
*七子：達里伯，康熙五十年封奉恩將軍，雍正三年卒
*九子：赫勒布，康熙四十七年封奉恩將軍，乾隆十八年卒
*十子：達里珠，康熙四十九年封奉恩將軍，乾隆六年卒
*十一子：長山，雍正三年封奉恩將軍，乾隆四年卒

分類:清列傳
穆青

**穆青**，**愛新覺羅**氏，清宗室，顯祖之曾孫也。多羅誠毅勇壯貝勒穆爾哈齊之孫，追封輔國剛毅公達爾察四子，世祖之從兄。晉封輔國公。

## 傳
母烏拉納喇氏，吳三泰貝勒之女。後金天命五年二月初七日酉時生。清順治二年二月封奉恩將軍，六年二月進三等輔國將軍。八年閏二月，晉為三等鎮國將軍，四月晉封輔國公。十五年五月拜正藍旗滿洲都統。康熙十二年二月十七日卒，年五十四，諡曰**愨厚**。穆青墓在北京朝陽門外胡家樓地方，御碑表墓。

## 宗族
### 祖宗
*曾祖：清顯祖
*曾祖母：庶妃李佳氏，古魯禮之女
**祖：多羅誠毅勇壯貝勒穆爾哈齊
**祖母：嫡夫人馬佳氏，額思圖蒙古之女

### 父母
*父：輔國剛毅公達爾察
*母：烏拉納喇氏，吳三泰貝勒之女

### 兄弟
*長兄：達度海
*次兄：丹達禮
*三兄：安達禮

### 妻妾
*嫡妻：鈕祜祿氏，尚書車爾格宜之女
*繼妻：王佳氏，騎都尉布爾孫之女
*妾：曹氏，曹進之女
*妾：沙氏，沙溫居之女

### 子孫
*長子：阿木闢，崇德二年丁丑十月十一日申時生，嫡母鈕祜祿氏，崇德三年戊寅二月二十日酉時卒，年二歲
*次子：滿闢，崇德三年戊寅八月初四辰時生，嫡母鈕祜祿氏，順治八年辛卯三月二十一日戌時卒，年十四
*三子：嗎喇，順治元年甲申二月初七日子時生，嫡母鈕祜祿氏，順治四年丁亥九月初十日卯時卒，年四歲
*四子：奉國將軍、休致副都統勒塞禮，順治十二年乙未六月初八日申時生，母王佳氏，康熙八年正月封三等奉國將軍，卅三年十月授右衛護軍參領，卅五年以西路昭莫多之功，卅六年七月晉封二等奉國將軍加一云騎尉，卅七年二月授護軍參領。四十六年，授鑲白旗副都統尋調黑龍江副都統，五十二年授正藍旗滿洲副都統，五十三年十月以病休致，五十六年丁酉十一月初三戌時卒，年六十三，嫡妻佟佳氏協領胡都之女，繼妻章齊氏都統賴塔之女，妾楊氏楊霞之女，妾周氏周二之女，妾崔氏崔六之女
**長子：勒拜
**次子：勒穆布
**三子：常思
**四子：平綬
**五子：常順
**六子：已革奉恩將軍、雲騎尉達里祜
**七子：奉恩將軍達里伯
**八子：達里德
**九子：奉恩將軍、宗學副管赫勒布
**十子：奉恩將軍達里珠
**十一子：奉恩將軍長山
**十二子：春長
**十三子：長柏
**十四子：納丹
**十五子：達力奇
**十六子：達力哈
*五子：圖克善，順治十五年戊戌二月初七日辰時生，母曹氏，順治十八年辛丑七月十三日巳時卒，年四歲
*六子：桂週，順治十七年庚子九月初八日未時生，庶母沙氏，順治十八年辛丑正月二十四日辰時卒，年二歲
*七子：扎努，順治十八年辛丑六月十五日寅時生，母王佳氏，康熙元年壬寅十二月初八日丑時卒，年二歲
*八子：奉恩將軍德塞禮，康熙元年壬寅八月二十八日申時生，母王佳氏，十二年六月襲奉恩將軍，二十五年丙寅八月二十七日戌時卒，年二十五，嫡妻博爾濟吉特氏男吉林德宜之女，繼妻烏蘇氏護軍參領臣布之女，妾張氏張通之女，妾熊氏蘇木齊之女
**長子：奉恩將軍崇揚赫
**次子：萬裕
*九子：阿薩里，康熙元年壬寅十月二十八日丑時生，母曹氏，雍正元年癸卯十月初六日丑時卒，年六十二，嫡妻赫舍里氏折庫訥之女，繼妻瓜爾佳氏五品典衛佛倫之女，三繼妻他塔喇氏常綬之女
**長子：輝森
**次子：告退宗學副管阿克山
**三子：管三保
*十子：喇薩理，康熙三年甲辰正月二十八日卯時生，庶母沙氏，康熙六年丁未十一月十一日卯時卒，年四歲

## 引據
*《清史稿·卷一百六十一·表一·皇子世表一》
*《愛新覺羅宗譜》十三冊丁一

## 注


分類:清列傳
范成大

**范成大**，字**致能**，吳郡人。紹興二十四年，擢進士第。授戶曹，監和劑局。隆興元年，遷正字。累遷著作佐郎，除吏部郎官。言者論其超躐，罷，奉祠。

起知處州。陛對，論力之所及者三，曰日力，曰國力，曰人力，今盡以虛文耗之，上嘉納。處民以爭役囂訟，成大為創義役，隨家貧富輸金買田，助當役者，甲乙輪第至二十年，民便之。其後入奏，言及此，詔頒其法於諸路。處多山田，梁天監中，詹、南二司馬作通濟堰在松陽、遂昌之間，激溪水四十裡，溉田二十萬畝。堰歲久壞，成大訪故跡，疊石築防，置堤閘四十九所，立水則，上中下溉灌有序，民食其利。

除禮部員外郎兼崇政殿說書。乾道《令》以絹計髒，估價輕而論罪重，成大奏：「承平時絹匹不及千錢，而估價過倍。紹興初年遞增五分，為錢三千足。今絹實貴，當倍時直。」上驚曰：「是陷民深文。」遂增為四千，而刑輕矣。

隆興再講和，失定受書之禮，上嘗悔之。遷成大起居郎，假資政殿大學士，充金祈請國信使。國書專求陵寢，蓋泛使也。上面諭受書事，成大乞並載書中，不從。金迎使者慕成大名，至求巾幘效之。至燕山，密草奏，具言受書式，懷之入。初進國書，詞氣慷慨，金君臣方傾聽，成大忽奏曰：「兩朝既為叔侄，而受書禮未稱，臣有疏。」搢笏出之。金主大駭，曰：「此豈獻書處耶？」左右以笏標起之，成大屹不動，必欲書達。既而歸館所，金主遣伴使宣旨取奏。成大之未起也，金庭紛然，太子欲殺成大，越王止之，竟得全節而歸。

除中書舍人。初，上書崔寔《政論》賜輔臣，成大奏曰：「禦書《政論》，意在飭綱紀，振積敝。而近日大理議刑，遞加一等，此非以嚴致平，乃酷也。」上稱為知言。張說除簽書樞密院事，成大當制，留詞頭七日不下，又上疏言之，說命竟寢。

知靜江府。廣西窘匱，專藉鹽利，漕臣盡取之，於是屬邑有增價抑配之敝，詔復行鈔鹽，漕司拘鈔錢均給所部，而錢不時至。成大入境，曰：「利害有大於此乎？」奏疏謂：「能裁抑漕司強取之數，以寬郡縣，則科抑可禁。」上從之。數年，廣州鹽商上書，乞復令客販，宰相可其說，大出銀錢助之。人多以為非，下有司議，卒不易成大說。舊法馬以四尺三寸為限，詔加至四寸以上，成大謂互市四十年，不宜驟改。

除敷文閣待制、四川制置使，疏言：「吐蕃、青羌兩犯黎州，而奴兒結、蕃列等尤桀黠，輕視中國。臣當教閱將兵，外修堡砦，仍講明教閱團結之法，使人自為戰，三者非財不可。」上賜度牒錢四十萬緡。成大謂西南諸邊，黎為要地，增戰兵五千，奏置路分都監。吐蕃入寇之路十有八，悉築柵分戍。奴兒結擾安靜砦，發飛山軍千人赴之，料其三日必遁，已而果然。白水砦將王文才私娶蠻女，常導之寇邊，成大重賞檄群蠻使相疑貳，俄禽文才以獻，即斬之。蜀北邊舊有義士三萬，本民兵也，監司、郡守雜役之，都統司又俾與大軍更戍，成大力言其不可，詔遵舊法。蜀知名士孫松壽年六十餘，樊漢廣甫五十九，皆掛冠不仕，表其節，詔召之，皆不起，蜀士由是歸心。凡人才可用者，悉致幕下，用所長，不拘小節，其傑然者露章薦之，往往顯於朝，位至二府。

召對，除權吏部尚書，拜參知政事。兩月，為言者所論，奉祠。起知明州，奏罷海物之獻。除端明殿學士，尋帥金陵。會歲旱，奏移軍儲米二十萬振饑民，減租米五萬。水賊徐五竊發，號「靜江大將軍」，捕而戮之。以病請閑，進資政殿學士，再領洞霄宮。紹熙三年，加大學士。四年薨。

成大素有文名，尤工於詩。上嘗命陳俊卿擇文士掌內制，俊卿以成大及張震對。自號石湖，有《石湖集》、《攬轡錄》、《桂海虞衡集》行於世。

## 據
* 《宋書·范成大傳》
帝制

**帝制**，一稱**君主專制政體**，**ic monarchy**，謂乾綱獨斷，而存一姓世襲，屬君主制。其獨治之君，每超然法外，儕於神聖，而集權中央，殆宗法之餘跡也。國之大事，在祀與戎。是以王天下者，其權不止於世俗。

中國之帝制，始於秦政，亦西學之所謂**獨夫**。六王畢，四海一，號為皇帝。然中華擁文官之制，若有唐之中書，令所由出也；旁有門下，事所由止也。雖及明清，掣肘猶多，故與西人不同。或謂中國專制之說，五四以來比附，此闕疑。要之，皇權日盛，降及辛亥，革命軍出，遂歸民國。縱有洪憲之變，而民主之勢不移矣。

西人之帝制，稱**絕對君主制**，事在中古以後。如法王路易十四者，雖壯年有爲，竟致民生凋敝，而家國強雄，亦足以垂名萬世。然末代嗣君，羌無此幸。且歐西人主，莫非教徒，神權所羈，未必至尊。

至於回教諸國，君稱哈里發，或有蘇丹，皆帝制之君也。

## 兼查
*共和
*君主
*民主
*君民共主

分類:政治
冷戰

夫**冷戰**，寰宇未有之奇局也。二戰烽煙甫熄，美蘇裂土分疆，同盟國割席，二端不和，遂至**冷戰。**一從資本主義，以美為首。一從共產主義，以蘇為首。兩黨相抗。資本、共產二道殊途，鐵幕橫絕東西。杜魯門以「遏共」鑄劍，史達林以「情治」結網，兩強角力，不血刃而裂天下。

其勢也，核雲蔽日，人心懸於一髮；其爭也，幕後操戈，烽火暗燃四溟。西元一九九一年，乃終。四十四載間，或臨淵止步，或見血封喉，終以蘇聯自潰、赤旗傾頹而收場。然勝者無凱歌，敗者留餘恨，遺患之深，至今未絕。

## 演變
### 希臘內戰
西元一九四七年，希臘內戰。美國總統杜魯門欲抑制共產主義，遂干涉。時蘇聯不涉其間，而英國、美國、南斯拉夫涉之。初，希臘民主軍，奉共產之說，其勢如破竹。希臘江山，太半入其圖。後英美干預，希國政府軍益壯。希臘民主軍散。一九四九年十月，於阿爾巴尼亞告云停火。

### 美蘇互抗

二戰方休，歐洲食貨凋敝。一九四七年，美國行馬歇爾計劃，諾於西歐諸邦，云有助於計政，合縱西歐邦國，以制限蘇聯。蘇聯憂美國之圖東歐，故推「莫洛托夫計劃」。一九四九年，美國與西歐諸國盟，定北約。蘇聯亦盟東歐數邦，定華約。

### 逐鹿中原

一九四九年，中共敗國民黨。於是諸士雲集北京，易國號曰「中華人民共和國」。蔣中正奔臺。

### 半島烽煙
一千九百五十年六月，朝鮮戰起，冷戰首化熱戰。美借聯合國之名遣師，蘇暗輸軍械，中國以「抗美援朝」渡江參戰。三載血戰，伏屍百萬，終復三八舊界。此役定東亞陣營：美固日韓同盟，蘇培中朝赤幟，東亞遂成冷戰鋒鏑。杜勒斯更倡「大規模報復策」，核威懾始入棋局。一千九百五三年，斯大林薨，赫魯曉夫繼之，雖言「和平共處」，然太空之爭愈熾——一千九百五十七年，蘇發「史普尼克」衛星，美驚而急追，星槎競逐自此始。

### 高牆遽立
一千九百六十一年八月，東德忽築柏林牆，鐵網橫絕百五十里，民哭於道，美蘇坦克對峙查理哨所，距止百米，危如累卵。至一千九百六十二年十月，古巴飛彈之變起：蘇潛運核彈於古巴，美察而怒，遣艦封海。十三日間，核戰一觸即發，終以蘇撤彈、美暗撤土耳其飛彈而解。此危機令寰宇戰慄，人始知「核冬」可滅蒼生，遂簽《部分禁試約》，然軍備競逐終不可止。

### '''古巴導彈之變（一九六二）'''​
壬寅歲秋，美蘇相持於古巴，險釀寰宇之禍。蘇聯密運核導彈於古巴島，美利堅總統甘迺迪察之，遂令海師封鎖其境，遣使與赫魯雪夫謀。旬日間，戰雲密布，世人震慄。終，蘇聯撤彈，美亦暗撤土耳其之導彈，危局乃解。此役也，兩霸知核戰之不可勝，乃定「熱線」之約，以防不測。

### '''緩和之象（一九六三至一九七五）'''​
癸卯年，美蘇締《部分禁核試條約》，各國從之，核塵稍息。越戰雖酣，然兩霸外爭漸趨隱晦。尼克森主美政，倡「緩和」之策，遣基辛格密使北京，壬子歲（一九七二）與毛公澤東會，破中美廿載之冰。甲寅年（一九七四），美越議和，戰火漸熄。是時，蘇聯勃列日涅夫秉政，西與德和解，東擴海軍於印度洋，勢日熾。

### '''阿富汗之役（一九七九）'''​
己未歲冬，蘇聯以「國際主義」之名，驟發兵阿富汗，扶植傀儡政權。美利堅總統卡特震怒，斥其「二戰後最悍侵略」，遂斷糧援、禁奧運，復資阿富汗抗蘇義軍。波斯灣諸國亦聯美制蘇，冷戰烽火再燃。自此，緩和之局盡毀，寰宇復陷對峙之深淵。

### '''戈氏新政'''
乙丑年春，蘇聯克里姆林宮易主，戈爾巴喬夫繼勃列日涅夫、安德羅波夫、契爾年科三任而登大位。戈氏少壯銳進，倡「改革」（Перестройка）與「公開性」（Гласность）二策，欲挽蘇聯積弊。其言曰：「吾國如危樓將傾，非拆骨重建不可！」遂削黨官僚之權，允民間議政，緩軍備競賽，更與美利堅總統里根修好。丙寅年（一九八六），雷克雅未克會盟，美蘇共商核武裁減，雖未果，然破冰之勢已成。

### '''東歐劇變'''
戈氏新政如野火燎原，東歐諸衛星國聞風而動。

**波蘭首義**：華沙當局迫於「團結工會」之抗，戊辰年（一九八八）許圓桌會議，允多黨選舉。翌年，團結工會大勝，共產黨棄政如敝履。

**匈牙利破柵**：己巳年（一九八九）春，匈國開奧地利邊境，數萬東德民眾假道奔西，鐵幕始現缺口。戈氏明告東歐諸國：「莫斯科不復行勃列日涅夫主義！」各國知其無意鎮壓，變革遂不可遏。

**柏林牆傾**：是年冬，東德誤宣放行令，民聚牆下，守軍不知所措。十一月九日夜，民眾以鎬鑿牆，歡聲震天。查理檢查站前，東西德人相擁泣涕，分裂廿八載之象徵，旦夕間灰飛煙滅。

### '''蘇聯崩解'''
**加盟共和國叛離**：東歐既變，蘇聯腹地亦生離心。立陶宛首揭獨立旗，戈氏遣兵鎮壓，然國際譴責如潮。烏克蘭、白俄羅斯等十五邦競相效仿，莫斯科政令不出紅場。

**八一九政變**：辛未年（一九九一）八月，保守派囚戈氏於黑海別墅，坦克入莫斯科。俄羅斯總統葉利欽登戰車疾呼，民眾築人牆護國會，政變三日即潰。

**獨聯體立**：是年臘月，俄、烏、白俄三國首腦暗會別洛韋日森林，簽《獨立國家聯合體協定》。戈爾巴喬夫悵然電視告退：「吾志在存聯盟，然大勢已去。」十二月廿五日，克里姆林宮降蘇聯旗，易以俄羅斯三色旗，七十四載赤色帝國，至此煙消雲散。

### '''冷戰終焉'''
美利堅總統老布希觀變於白宮，初謹慎不言勝，恐刺激蘇聯殘餘。及見紅旗落地，乃宣「世界新秩序」之構。北約存續，東擴之議暗生；德國既統，歐盟藍圖漸顯。核武裁撤條約紛簽，然烏克蘭、哈薩克遺彈處置，又成新患。全球左翼思潮失其所依，資本主義自詡完勝，福山「歷史終結論」喧騰一時。

## '''冷戰終章論'''
冷戰之終，非盡美蘇角力所致，實乃蘇聯體制自戕之果。戈氏欲以改革續命，不意啟潘多拉之盒。經濟自由化未成，反致物資奇缺；政治鬆綁失控，民族舊怨噴湧。加以里根「星戰計畫」耗蘇財力，油價暴跌斷其命脈，帝國崩解，實內外交困也。

東歐之變，猶多米諾骨牌，其速之疾，縱戈氏亦瞠目。柏林牆倒時，西德總理科爾急赴東德，金元開道，馬克鋪路，民心向背立判。而葉利欽輩崛起，非為民主大義，實覬覦蘇聯遺產，終使俄羅斯坐大，後日恩怨復埋。

冷戰雖終，陰霾未散。北約東擴種俄羅斯之恨，車臣、南斯拉夫戰火繼起，核武擴散更成隱憂。所謂「歷史終結」，不過狂言耳。美獨霸未十年，恐襲頻仍，新興大國並起，世界反陷多極混沌。回望冷戰終章，豈終戰乎？實新爭之始端也。
分類:史部
分類:基礎之文
民主

縮圖|400px|
**民主**，西人治邦法之一也，英人謂之**德謨克拉西**。一譯**民治**，民國五四時人謂之**德先生**。

夫民主者，與共和弗同，其初義在眾決，故必從眾意。人民者，國之主權者也，或選代表，以張其志。

## 語源

華夏古典之民主，非今之民主也。《三國志·武帝紀》曰：「自古已來，能除民害為百姓所歸者，即民主也。」故其所謂「民主」者，民之主也，蓋民望所歸之人也。

初以「民主」譯西人之「德謨克拉西」者，美利堅傳教士有名丁韙良者也。丁氏譯《萬國公法》，以「民主」代「德謨克拉西」。此「民主」者，以民為主，不用王政也。

## 古代之民主

夫泰西諸邦之政治，大抵以希臘古法為宗。希臘古制，拈籤擇君，刑罰衆決，不問良莠，人皆可主政者，謂之民主。選舉代表，擇其善者王，以憲法束之，謂之共和。

初，雅典王梭倫，立憲法，行共和。梭倫族人庇西特拉圖，三度廢立，獨擅朝權，雖無王侯之名，猶行霸道之實。其子喜帕恰斯襲之，百姓不服，呼曰僭主。時有二童，一名曰哈爾摩狄奧斯，一名曰阿里斯托革頓，自幼為斷袖之交。喜帕恰斯戀其稚者，欲嬖之，不從，因故生釁。二童讎喜氏，共謀弒之。時人壯彼二童，雕其像立于市，以誌其事。喜氏既殁，其弟希庇阿斯襲之。斯巴達伐雅典，克，廢希氏。時有名士曰克里斯提尼者，籲行民主，衆皆服之。

民主立，愛琴諸邦來朝。有大國曰波斯者，傾國來犯，雅典起兵禦之于馬拉松，波斯大敗。又十年，再犯，破雅典，焚之。故彼與斯巴達合縱，拒波斯軍于科林斯。波斯雖強，不能久戰，遂復敗走。雅典雖勝，與斯巴達舊釁未息，故各自為盟，終未免兵戎相見。交戰二十有七年，雅典不敵，斯巴達得其城，立三十僭主而退。未幾，復為衆人廢，故民主復立。然此時之雅典，強弩之末力耳，不復為希臘雄矣。

又七十年有餘，馬其頓王腓力征希臘，戰于喀羅尼亞，滅雅典。自此民主不復行于希臘諸邦矣。

分類:政治
陳再道

縮圖|陳再道像
**陳再道**，本姓程，名載道、再道，清宣統元年正月初三生，湖北麻城人也。少務農。民國十五年四月，入農民協會。後從農民自衛軍。與黃麻起義，後側長征之行伍。任中國工農紅軍第四軍軍長。西元一九九三年歿。
堯典

《**堯典**》，亦名《**帝典**》，《書》之篇，《說文》曰「五帝之書」。

有曰堯禪於舜，復作《堯典》。所誌者，堯、舜跡也。本名《帝典》、亦名《堯典》。今文本《書》不析《堯典》、《舜典》，皆作《堯典》；古文本則二。顧炎武曰：「竊疑古時有《堯典》無《舜典》，有《夏書》無《虞書》，而《堯典》亦《夏書》也。」

篇始於「曰若稽古」，以古奧難解稱，故有「篇目兩字之說至十餘萬言」之載。《堯典》載堯、舜禪讓事，蓋上古中國權位之遞擅也，所謂「納於百揆」、「賓於四門」者，要言之，政事也。太史遷撰《史記》，取《書》原典章句，具繹一回，如《堯典》有言「欽若昊天」者，《五帝本紀》便作「敬順昊天」也。

《書》詰屈聱牙，號曰難解，復有後人偽作夾摻，其情之繁，冠十三經，而篇首《堯典》亦不可免。梁任公以之有蠻夷猾夏」一語，疑其偽也。今學者皆偽之，推其成書之期，東周春秋戰國間也。

## 據

分類:尚書
連國柱

**連國柱**，生卒年不詳，清山西人。康熙五年以舉人任歸善縣知縣。其革弊，懲奸宄，使縣吏不敢欺罔。時徭役頗重，多致民家產破，常有人飲藥或縊死。國柱上陳諸役於國、民之不利也。上納其言，徭役以紓。固行一條鞭法，以法賦斂，秩然有序。康熙十三年，上靖亂潮州，至歸善之差役來去者達萬次也。以國柱在，毫無擾亂歸善縣民。後擢戶部江南司主政。離歸善之日，歸善縣民皆長泣，於路送之。

分類:清列傳
摩訶婆羅多

《**摩訶婆羅多**》，梵文史詩。與《羅摩衍那》齊名。凡十萬頌。蓋多人所共撰，而廣博仙人筆削甚多。

## 引據

分類:印度文學
分類:基礎之文
國立臺南大學

**國立臺南大學**，略稱南大，本部在臺南市中西區，高等學府也。

## 史
明治三十二年肇於臺南，時名曰臺灣總督府臺南師範學校。三十六年廢校。大正七年以臺灣總督府國語學校臺南分校之名復校。八年復名臺灣總督府臺南師範學校。民國三十四年，臺灣光復，易名臺灣省立臺南師範學校。五十一年改制，時謂之臺灣省立臺南師範專科學校。七十六年升格，曰臺灣省立臺南師範學院。八十年改隸，曰國立臺南師範學院。九十三年去師範，改名國立臺南大學。

## 校區
今有校區四，曰府城，曰榮譽，曰七股，曰文化。

## 學院
學院凡六，曰教育，曰人文與社會，曰藝術，曰管理學，曰環境與生態學，曰理工學。

## 附屬中小學
九十二年併國立臺南高級農業職業學校為附屬中學，曰國立臺南師範學院附屬高級中學，九十三年易名國立臺南大學附屬高級中學。一〇一年併國立臺南啟聰學校為附屬學校，曰國立臺南大學附屬啟聰學校。附設小學為國立臺南大學附設實驗國民小學。

## 它典
* 國立臺南大學
三官大帝

縮圖|右|廣福三官大帝
**三官大帝**，屬道教之神。一曰堯舜禹，乃天官、地官、水官。華夏素有郊天、祭地、祭水之儀。 《儀禮》之《覲禮》曰：「祭天燔柴，祭山丘陵昇，祭川沉，祭地瘞」。然古祭三官者為帝之權，庶民惟祭祀竈。後漢張陵創正一盟威道，則以祀天地水三官，上三官手書為請禱療病之法道而設教。 「其一上之天，而山；其一埋之地；其一沉之水。謂之三官手書」。南北朝時，三官與三元相合。

分類:道教
宜妃

**宜妃**，**郭絡羅**氏。滿洲鑲黃旗人，佐領三官保之女。有一妹為貴人，同聖祖妃。康熙十六年八月，冊郭絡羅氏為宜嬪，「聖祖甚愛之」。

## 傳
生年不詳。康熙十六年八月二十二日，冊為宜嬪，聖祖寵之，未生子而封嬪，於七嬪之中列第六，為康熙朝皇后、貴妃以下始封之主位。十八年十二月初四日，生皇五子恆親王胤祺。二十年十二月二十日，晉封宜妃，居四妃之第二，亞於惠妃。二十二年八月二十七日，生皇九子胤禟。二十四年，生皇十一子胤禌。雍正間出居皇五子恆親王府就養，雍正十一年八月二十五日，妃卒，年七十以上。乾隆二年九月二十五日，入葬清東陵景陵妃園寢。宜妃侍聖祖時居內廷西六宮之翊坤宮。

## 引據
*《清史稿·列傳一·后妃》
*清蕭奭撰、朱南銑點校《永憲錄》

分類:清列傳
宜妃 (明世宗)

**宜妃**，**包**氏，明世宗之妃，未詳其何時入宮也。世宗所寵者甚多，有名號者八十餘人，宜妃在內。歿後，葬金山之妃嬪墓。

## 引據
*《明穆宗實錄》
*《明書》
*《宛署雜記》

分類:明列傳
宜妃 (明神宗)

**宜妃**，**楊**氏，明神宗之妃。萬曆六年，朝廷為神宗大婚，選美於民間，其與王皇后、劉昭妃同前三名入選。入宮，冊為宜妃。然其不幸，一生無子，亦未得晉封。八年十二月薨，年二十餘。

## 引據
《國榷》

分類:明列傳
緩急

**緩急**，危急之事，變故之時也。按美國政府定義，匪惟性命攸關，財產所繫，亦有涉乎自然。

## 引據


分類:群
緊急之勢

每有天災人禍，事態劇甚，至於社稷有傾覆之虞，則勢屬**緊急**矣。平日法治，雖有所制約，及至非常，遂越雷池。於是政府宣特別法，以有所規制。

緊急之勢，雖曰嚴重，不至戒嚴。勢若緊急，其規制之權柄，尚在政府。及至戒嚴，則悉聽旄鉞矣。
## 辨名
漢地通譯**緊急狀態**，狀態言局勢也。日譯**非常事態宣言**。宣言，言政令之宣傳。

分類:政治
戒嚴

**戒嚴**，行政之權、司法之柄，歸於軍隊。憲法、法律，一部失效。士卒司警備之職。

於是佈令，通國宣傳，一體執行，此戒嚴令也。屬軍事法規。

緊急之勢，雖曰嚴重，不至戒嚴。勢若緊急，其規制之權柄，尚在政府。及至戒嚴，則悉聽旄鉞矣。

分類:政治
陳橋兵變

**陳橋兵變**，後周所以絕，北宋所以建也。顯德七年春，北漢結契丹南寇，命出師禦之。次陳橋驛，軍中知星者苗訓引門吏楚昭輔視日下復有一日，黑光摩盪者久之。夜五鼓，軍士集驛門，宣言策點檢為天子，或止之，眾不聽。遲明，逼寢所，趙光義入白，匡胤起。諸校露刃列於庭，曰：「諸軍無主，願策太尉為天子。」未及對，有以黃衣加太祖身，眾皆羅拜，呼萬歲，即掖太祖乘馬。太祖攬轡謂諸將曰：「我有號令，爾能從乎？」皆下馬曰：「唯命。」太祖曰：「太后、主上，吾皆北面事之，汝輩不得驚犯；大臣皆我比肩，不得侵凌；朝廷府庫、士庶之家，不得侵掠。用令有重賞，違即孥戮汝。」諸將皆載拜，肅隊以入。副都指揮使韓通謀禦之，王彥昇遽殺通於其第。
## 引據

分類:宋紀事
嵩阿禮

**覺羅嵩阿禮**，清乾隆中人，清官，滿洲正藍旗人。乾隆四十一年，為八溝直隸廳理事同知，四十三年繼任平泉知州，是年謝事。上任時不帶眷屬、幕僚，惟僕二人。為政清靜，聽訟公明，雅性節儉，「治民首日整躬，興利尤須革弊」。每下鄉巡逮，不居大家，不設公館，不赴宴會，自餌餅食。除前，官府故事，凡柴、炭之類，均由各鄉迫民自給。嵩阿禮革此舊規，改從市買之。時高宗常於塞外舉秋典，其供給常派於鄉民，官吏因而增稅銀，中飽私囊。然嵩阿禮不增秋毫，深為民所愛。既去，而民撫轅相送，至於鳳凰嶺外，數十里地，百姓焚香禱祀，含淚拜之，祈禱其安。帝聞而有感，封光祿大夫、文淵閣大學士。

分類:清列傳
宗泰

**宗泰**，清僧。俗姓**繆**氏，字**白山**，號**古笠**，浙江平湖人。初為平湖法藏寺僧，受法於費隱，後主徑山高庵，故自謂**高庵道人**。濡墨作顛草，善寫花卉蘭石，自饒樂生。卒年五十一。工詩，有《閱世堂稿》傳於世。

## 引據
*《柘上遺詩》
*《德藏寺志略》
*《當湖歷代畫人傳》

分類:清列傳
莫魁文

**莫魁文**，字**起梧**，號**印山**，清廣東定安人。少孤貧而好學，康熙丁酉科舉人。辛丑科進士。乃有清一代，瓊崖進士之第一人，初於吏部觀政三年，後改授直隸慶雲知縣。其為官甚愛民，疏浚頰河以弭隱患，創月陽橋，使民便利。以督理河工過度而疾，乃歸家，歸時清風兩袖。巡按御史王之畸甚敬重，賦詩為其送行。歸而未嘗入公門，唯讀書吟詩而自娛。

分類:清列傳
和邦額

**和邦額**，字**霽園**、**䦵齋**，號**霽園主人**、**蛾術齋主人**，滿洲鑲黃旗人。生卒不詳，有云生於清乾隆十三年，卒於嘉慶初。

## 傳
鑲黃旗滿洲佐領下第四參領第四佐領福僧額佐領下人。其祖和明，字蘊光，號誠齋，能文善詩，著《淡寧齋詩鈔》，歷涼洲、福建、廣東等處之總兵。雍正元年癸卯科武進士，號聖安佐領，嘗於甘肅武威縣、陝西宜君縣、青海烏蘭縣、廣東右翼鎮及福建汀州鎮等處歷軍職。和邦額之父，其事未見諸史載。和邦額幼從其祖，先後歷遊甘、陝、青、閩、粵等多處。祖卒，入京之八旗官學讀書。年三十八，方得舉人，拜山西樂平縣令、鈕祜祿氏副都統等職。和邦額善文，與永忠、敦誠、敦敏、墨香、慶蘭等滿洲文人皆善，每相酬唱，以通藝、抒志。

## 作品
有文言小說集《夜譚隨錄》。有詩集《蛾術齋詩稿》。戲作《一江風傳奇》。後二者今已絕。

分類:清列傳
齡官

縮圖|右|齡官
**齡官**，乃清小說《紅樓夢》之女子也。為賈府所買之女伶。其唱念極佳，形、氣又頗似林黛玉。性敏而清高，此亦類於林黛玉。素與賈薔友善。與賈薔之情亦為賈寶玉所感。

分類:紅樓夢
英善

**英善**，**薩哈爾察**氏，滿洲鑲黃旗人。由親軍補侍衛處筆帖式，累遷刑部郎中。改御史，除甘肅蘭州道，以親老留京職。乾隆五十年，出為直隸按察使，遷湖南布政使，調江蘇，丁母憂而歸。命署廣西布政使，調補四川，五十六年，護理總督。尋擢貴州巡撫，調湖北，以理西藏軍需，未之任。

嘉慶元年，調廣東。旋召授刑部侍郎，而四川教匪起，留攝總督。初，四川因金川木果木之敗，逃兵與失業夫役、無賴遊民散匿剽掠，號為啯匪。官捕急，則入白蓮教為逋逃藪。及湖北襄陽敗匪竄入蜀，一旦揭竿，戰如素習。至是，達州奸民徐天德等激於胥役之虐，與太平、東鄉二賊王三槐、冷天祿等並起。英善率兵五百馳剿，複調成都駐防兵眾，副都統勒禮善、佛住率往，連破賊巢，擒賊目何三元等。賊竄橫山子，據險負嵎，遣總兵袁國璜、何元卿分道攻之，戰三日，國璜、元卿並歿於陣。尋克馬鞍山賊寨，擒賊首徐天富；而王三槐、徐天德等合陷東鄉，佛住戰死，賊熾兵單，詔責英善守毋輕進，命宜綿赴達州督師。

二年二月，宜綿至，英善連破賊於貫子山、羅江口，通周家河運路；與宜綿克張家觀，復東鄉。五月，命赴甘肅攝總督。王三槐等由通江、巴州分犯保寧，英善赴廣元迎剿，偕總兵富爾賽、朱射鬥擊之於儀隴、閬中，多所斬獲。賊逼蒼溪，設伏敗之，遂遁。

三年，命與福寧赴達州，管四川糧運。四年，轉兵部侍郎，充駐藏大臣，調吏部，駐藏如故。五年，仁宗以教匪久未平，追論始事諸臣玩寇罪，褫職，以四品頂帶留駐藏。七年，召授頭等侍衛。擢刑部侍郎，遷左都御史，兼正黃旗漢軍都統。十一年，以駐藏時於福寧私挪庫款，徇隱不舉，降太常卿。十四年，卒。

分類:清列傳
渥巴錫

縮圖|右|渥巴錫
**渥巴錫**，清衛拉特蒙古土爾扈特部酋首。阿玉奇汗曾孫。乾隆二十六年嗣汗位。

## 傳
乾隆二十五年十二月十六日，敦羅布喇什薨，渥巴錫嗣立，為土爾扈特汗王。二十七年六月二十三日，沙俄表渥巴錫為土爾扈特蒙古汗也。乾隆三十年後，俄皇屢徵土爾扈特兵徵鄰國，使部落苦於徵役，人人懼焉。渥巴錫亦憂之。三十六年春，渥巴錫起兵，分三路入中國。四月十三日，渥巴錫所率之土爾扈特部義軍經八月之遠涉，與清軍相遇。九月初八晚，高宗見渥巴錫於木蘭圍場之伊綿峪。三十九年十二月初八日，渥巴錫寢疾而薨，年三十三。長子策淩那木扎勒嗣位。

## 宗族
*曾祖：阿玉奇汗
**祖：沙克都爾扎布
***父：敦羅布喇什

### 子
長子：策淩那木扎勒

分類:清列傳
十三經

夫**十三經**者，儒典十三部合稱，儒學之要義也。曰：《書》、《詩》、《周禮》、《儀禮》、《禮記》、《左傳》、《公羊傳》、《穀梁傳》、《孝經》、《論語》、《爾雅》、《孟子》。其名十三成於明萬曆十二年，時神宗詔令欽定《十三經註疏》，可誌之；然自漢武帝立五經博士以來，結集數經之事不絕，得增刪其目者，學界風尚及社稷權術也。

十三經言繁而雜，非出於一時一手，然多成於秦之先。有上古之章，先孔子出者；亦有出於戰國儒士者。目內數經若《春秋》、《周禮》、《左傳》者，何繫乎仲尼之言、先儒之思、他儒之典，學者猶議之，有辯偽之議者，若《書》之數編，尤烈。

理經之事，道遠且阻，自孔丘授徒以古籍，至十三經定，兩千餘載，尚迄於今。集經之名，以其先後，嚴謹之目有六經、五經、九經，隨興之名有七經、十二經、十四經，其目大同而少異。

自漢武至清末，儒學列於官學，所倡之言，風偃於華夏之眾，千載也。經為儒學之精要，經學也者，究經而發義之事也。經者，經學所究，亦諸代諸派儒說之本、立命而踐行之基。故十三經為華夏聖言，其用其位，比肩《新舊約全書》之於基督宗教世、《古蘭經》之於伊斯蘭世也。

## 釋名
十三經濫觴於南宋之末，發軔於明初，成於明正德、嘉靖年間。萬曆十二年，神宗帝下詔欽定「十三經註疏」，命京師國子監校勘印行，以朝廷尊奉之，十三經遂定焉。

經者，織縱絲也。古人織，先直經；橫絲曰緯者，次第編入。故經者，亦作綱領法則義。先秦之典間有以經為命者，《山海經》、《墨子》收《經》上下篇、《韓非》錄《八經》。儒學所奉而以經稱者，始見《莊子‧天運》所載「孔子謂老聃曰：『丘治《詩》、《書》、《禮》、《樂》、《易》、《春秋》 六經，自以為久矣。』」

傳者，遞也，授也。故釋經者曰傳。列於十三經者，《左傳》、《公羊》、《穀梁》、《易》之《易傳》、《禮記》之數篇，皆傳。記者，錄也。師之言誌於徒，或錄而述之，成篇，長短各異，輯而編之，即曰記。《論語》、《禮記》、《孟子》、《孝經》者，記也。故知十三經輯者，非止於經，亦有傳記。

## 述史
《詩》、《書》、《禮》、《樂》、《易》、《春秋》曰六經，俗稱六藝。《樂》早佚，《漢書·藝文志》不載。餘五書合稱「五經」，有漢一朝，立於學官。唐時改《儀禮》為《禮記》，沿用至今。

《後漢書·趙典傳》和《三國志·秦宓傳》載「七經」，未詳其目。後人之說有三：六經並《論語》、五經併《論語》《孝經》、五經並《周禮》、《禮記》。唐有「九經」，後人以為係五經添《論語》、《孝經》、《周禮》、《禮記》，亦或五經添《周禮》、《禮記》，並析《春秋》為《左氏》、《公羊》、《穀梁》三傳。九經亦立於學官，作開科取士用。宋晁公武言，唐文宗開成年間刻石於國子學，代五經之《春秋》以三傳，添《周禮》、《禮記》、《論語》、《孝經》、《爾雅》，為「十二經」也。

南宋理學家朱熹倡《孟子》之書。自《禮記》取《中庸》、《大學》二篇成書，併《論語》、《孟子》合為「四書」，故《孟子》自子入經，合為十三經。

## 注本
解經曰注，又名傳、箋、解、章句。解注曰疏，又稱義疏、正義、疏義。歷來十三經注疏甚藩，《四庫全書總目》「經部」輯一千七百餘部，約兩萬卷，未收之書猶眾。萬曆十二年，明神宗欽定《十三經注疏》，命京師國子監校勘印行，所用注疏之本詳後：

## 引據

分類:儒家經典
分類:經學
慎思明辨

**慎思明辨**，通曰**批判性思維**，英言Critical thinking，東譯**批判的思考**，心理學事也。謂以評判反思，為論議之本，而力求思理之清晰，使有理有節，為高等教育之鵠的也。

美儒之言有之：慎思明辨，謂心有所思而能自得其正也。臨事斷決，於其憑據、言說、途術、緣起等，為詳盡之推斷，籀演比量，格物窮理，發揚種智，以務求悉備。批導則有所出，忠言則有所入，丸轉而無妄，中庸而有公。雖事出繁賾，思辨詣理，物之彌懸，則求之彌勤。終可廣引博證，不為時勢而易其操行者，斯得之矣。
伊巴密濃達

**伊巴密濃達**，古希臘底比斯人也，生於西元前五世紀季。及長，將底比斯軍以少勝眾，大破斯巴達於琉克特拉。嗣後十年，復四伐伯羅奔尼撒，斯巴達之所在，稱霸希臘。斯巴達之奴希洛人，皆釋放，復為平民，使得自由，四海稱頌。前三六二年，薨於軍。

古羅馬辯士西塞羅，譽伊氏「位冠希臘」；及文藝復興，法人蒙田，亦稱伊氏國士無雙。惟於當世，伊氏毀譽參半，蓋其破舊立新，所創之局，隨之而逝。薨後廿七載，底比斯即滅於馬其頓亞歷山大大帝。而伊氏以十載之功，屢破斯巴達，雖釋其囚奴，為世所頌，惟希臘諸邦，內爭經年，日益衰憊，遂一一為馬其頓所併。

## 據
*《英文維基》伊巴密濃達列傳簡介段
延慶 (花園天皇)

**延慶**，日本花園天皇之年號也。始於一三〇八年十月初九日，止於一三一一年四月二十八日，凡四年。

## 大事
鎌倉幕府徵夷大將軍為久明親王與守邦親王、執權為北條師時。

## 生
延慶四年，明太師劉基生。

## 卒
延慶四年，中國元武宗崩。

## 紀年
:

分類:日本年號
延慶 (西遼)

**延慶**，西遼德宗之年號也。始於一一二四年二月，止於一一三三年，凡十年。
## 大事
延慶七年二月甲午，西遼德宗以青牛、白馬祭天地、祖宗，整隊西進。
## 生
*延慶二年十月十七日，宋詩人陸游生。
*延慶三年，宋詩人范成大生。
*延慶三年，宋文人徐夢莘生。
*延慶三年，伊斯蘭學士魯施德生。
*延慶三年，日本平時子生。
*延慶三年七月廿三日，日本統子內親王生。
*延慶六年，宋文臣項安世生。
*延慶六年，古羅斯王公、梁贊王公、穆羅姆王公雅羅斯拉維奇生。
*延慶六年，德意志諸侯獅子亨利生。
*延慶八年，宋文臣韓彥直生。
*延慶九年，古羅斯王公、多羅戈布日王公、弗拉基米爾沃倫斯基公爵、基輔大公姆斯季斯拉維奇生。
*延慶九年，宋詞人張孝祥生。
## 卒
*延慶元年，蘇格蘭王亞歷山大一世崩。
*延慶元年，教宗卡利克斯特二世崩。
*延慶元年，金徽宗崩。
*延慶二年四月十九日，德意志王與神聖羅馬帝國皇帝亨利五世崩。
*延慶三年，宋宰相蔡京卒。
*延慶三年五月十四日，宋太尉高俅卒。
*延慶三年，宋文臣何昌言卒。
*延慶三年，宋宦官童貫卒。
*延慶三年，宋少宰王黼卒。
*延慶三年，宋名將種師道卒。
*延慶三年，宋宦官梁師成卒。
*延慶五年，遼天祚帝崩。
*延慶五年，宋將宗澤卒。
*延慶五年，藏僧格敦巴卒。
*延慶六年，穆羅姆王公、切爾尼戈夫王公斯維亞托斯拉維奇卒。
*延慶六年，宋文人趙明誠卒。
*延慶六年，宋居士晁說之卒。
*延慶九年，宋僧懷深卒。
*延慶九年，宋土司彭師寶卒。
## 紀年
:

分類:遼年號
伊里布

**伊里布**，**愛新覺羅**氏，清宗室，字**莘農**，滿洲鑲黃旗人，議政大臣鞏阿岱六世孫，宗社黨首良弼之祖，嘗簽訂《南京條約》。歷任通判、知府、知州、按察使、布政使，復擢陝西、山東、雲南巡撫，在官以清廉著稱。

## 傳
### 早年官途
生於清乾隆十七年，嘉慶六年進士，授國子監學正，後出為雲南府南關通判，歷澄江知府、騰越知州，且能與土司善，為雲貴總督伯麟之薦。道光元年，從雲貴總督慶保平永北夷人叛亂有功，署永昌府，尋遷於太平府，其後歷山西冀寧道、浙江按察使、湖北、浙江布政使等職。五年，遷陝西巡撫，後又歷遷山東、雲南巡撫，以清廉著。

十三年，伊里布遷雲貴總督，十八年，授協辦大學士銜，明年遷兩江總督。

### 防衛英夷
二十年六月七日，英軍侵定海，浙江巡撫烏爾恭額坐定海失守，錯置不善，革。秋七月，宣宗以伊里布為欽差大臣，往浙江辦剿撫事。伊里布懾英軍之船堅砲利，力行悲論，以英軍實非小弱，且船高大而堅厚，炮械甚急，欲破之實非易事，不合兵力，恐難勝之。至寧波後，只虛言船炮，奏調閩粵兩省之水師，藉以遷延，然謂复定海而無為也。定海之人自行反侵鬥，六、七月間，先後獲聞吉祥、布定邦及「黑夷」六人。

七月中旬，懿律率艦，北上白河，遞國書至清廷，議賠款、割地、貿易鴉片云云。八月四日，宣宗命直隸總督琦善會之於天津大沽口。十三日，伊里布上奏宣宗，以英國已至天津上告，浙江尤不宜輕進，以致兩國有不協之見。與浙江提督祝廷彪、隨營效力之烏爾恭額定，若英人投帖，當代為進，惟此方能「有徵無戰，永靖海疆」。時，定海義民包祖才兄弟誘擒英軍官安突德，執於寧波。八月下旬，英軍大船一，舟船二，入慈溪、余姚、上虞、會稽數地內河擾之，為土民所襲，先後獲英軍官晏士咑喇打厘等二十人，伊里布謂安突德與諸俘優待之，欲博英寇之好，以止其攻。

天津會語後，宣宗飛示伊里布，若英船隻從此過，或泊外洋，不必鳴槍砲。伊里布即示，英人之船即行歸廣東，俟候查辦，示俯首帖耳之狀，浙江尤不宜輕出，致事難收。以為撫馭外夷之道，先是當示之以誠，若先服其心，則漸逼退之，因上言以英國交還定海而釋俘，退兵議之餌。後，伯麥來文請釋俘，遂請退兵，繳還定海，復奏請釋。

### 委曲退讓
同年，懿律自天津至定海，九月六日來文，求釋俘，然謂歸定海一事，一語未及。至次日，義律帶馬儒翰至鎮海海濱，伊里布與福建提督余步雲、浙江提督祝廷彪在東岳宮宴之。時，衢州守備周光壁憤於英軍吏橫所無忌，將欲斬，為伊里布止。懿律求釋俘，謂歸定海，以待釋俘後另商辦。伊里布屈于冠之情，向上言所謂權，雖英人只走兵半數，亦不可不謀而釋其俘，以期速了。

時，林則徐密奏以兵勇佯作鄉民，或訓練鄉民，以為壯勇，以期舉事，殄滅寇犯之英軍。宣宗令伊里布明查後具奏。伊里布云，兵勇人少則不能敵英軍，人多則為英軍所疑，故林則徐之請不可行。十月一日，其遣家丁張喜，以六品頂戴，率員並攜雞鴨牛羊往定海犒賞懿律，告林則徐已為革，兩國罷兵修好，且受英軍之大呢、曄嘰、洋布、千里鏡等物。十三日，伊里布擅與懿律定浙江罷戰之議，許英軍猶據舟山及近島。十九日，義律、馬儒翰帶三千赴粵，胞詛仍留三千駐定海。時，定海鎮總兵葛雲飛望收復定海，伊里布不許。

後被劾罷去。二十二年三月，清廷復用伊里布，令其協同耆英拒英軍，遂署《南京條約》。

### 病卒
南京之後，伊里布為廣州將軍、欽差大臣，掌廣州戰後事。伊里布至，知廣州民多不服，英人又多逼之。二十三年，憂悴而卒。卒贈太子太保，諡曰**文敏**。

## 宗族
*七世祖：巴雅喇，顯祖第五子，太祖之弟
**六世祖：鞏阿岱，巴雅喇之子，睿親王多爾袞之黨
***五世祖：棍古渾
****高祖：宗寶
*****曾祖：額爾金
******祖：雙寶
*******父：阿克盛克

## 引據
《清史稿·卷三百七十·列傳一百五十七》

## 注


分類:清列傳
郁離子

《**郁離子**》，明劉基文集。郁，文采貌；離，八卦，火之徵；郁離，文明之謂；自云「天下後世若用斯言，必可抵文明之治」。書中「郁離子」，劉伯温之托稱。

分類:中華文學
多羅謙郡王

**多羅謙郡王**，清郡王，始封為瓦克達，未得世襲罔替。順治五年，禮烈親王代善第四子瓦克達封郡王，八年加號曰**謙**，為**多羅謙郡王**。九年，瓦克達薨。康熙二十一年，以瓦克達之功，令瓦克達子哈爾薩襲鎮國公。二十五年，哈爾薩奪爵，以瓦克達子留雍襲鎮國公。三十七年，留雍奪爵。乾隆四十三年，帝錄瓦克達之功，命留雍四世孫洞福以鎮國將軍世襲。凡傳之十世九位。

## 世系
### 谦郡王
*謙襄郡王瓦克達：太祖之孫，代善四子，初封三等鎮國將軍，順治四年進奉恩鎮國公，五年進郡王，諡曰襄
**已革奉恩鎮國公噶爾賽：一作哈爾薩，瓦克達三子，降為奉恩鎮國公，康熙八年降奉國將軍品級，二十一年復奉恩鎮國公，二十五年革爵
**已革奉恩鎮國公留雍：瓦克達次子，初襲郡王，康熙三十七年革爵止襲
***一等鎮國將軍洞福：留雍曾孫，台渾之孫，忠端之子，乾隆四十三年復襲鎮國將軍
****鎮國將軍德文：洞福次子
*****一等鎮國將軍蘇藩：德文長子
******鎮國將軍承瑞：德文之孫，蘇芳五子，蘇藩嗣子
*******鎮國將軍岳康：承澤之子，承瑞嗣子
********鎮國將軍恩厚：德文玄孫，蘇芳曾孫，成藩之孫，斌昌次子，​​岳康嗣子

### 留雍支系
奉國將軍品級留雍：瓦克達次子，初封三等奉國將軍，康熙六年進鎮國將軍，八年降奉國將軍品級，二十五年襲奉恩鎮國公

### 噶爾賽支系
三等奉國將軍噶爾賽：瓦克達三子，康熙六年襲奉恩鎮國公

### 台渾支系
已革三等輔國將軍台渾：留雍三子，康熙五十九年革退

### 海清支系
已革奉恩輔國公海清：噶爾賽長子，康熙二十五年革退

### 德文支系
二等奉國將軍德文：洞福次子，乾隆五十七年襲鎮國將軍

### 德恭泰支系
*二等奉國將軍德恭泰：洞福三子
**奉恩將軍達英：德恭泰次子，無嗣

### 蘇藩支系
一等奉國將軍蘇藩：德文長子，道光六年襲一等鎮國將軍

### 蘇敏支系
三等輔國將軍蘇敏：德文次子，無嗣

### 蘇芳支系
*三等輔國將軍蘇芳：德文三子
**三等奉國將軍成藩：蘇芳長子
***奉恩將軍斌昌：成藩次子
****奉恩將軍恩榮：斌昌長子

### 蘇哲支系
已革三等輔國將軍蘇哲：德文四子，同治元年革退

分類:清世家
國立臺南大學附屬高級中學

**國立臺南大學附屬高級中學**，略云**南大附中**，位臺南市永康區。昭和十四年肇建，時名曰臺南州立臺南農業學校。民國三十四年，臺灣光復，改名臺灣省立臺南農業職業學校。四十八年改制，曰臺灣省立臺南高級農業職業學校。八十九年改隸，曰國立臺南高級農業職業學校。九十二年，改隸國立臺南師範學院，曰國立臺南師範學院附屬高級中學。九十三年改為國立臺南大學附屬高級中學。

## 它典
* 國立臺南大學附屬高級中學
瑜妃

**獻哲皇貴妃**，清穆宗妃，**赫舍里**氏，知府崇齡女。咸豐六年六月初一日生，同治十一年十月，冊封**瑜嬪**，年十七，位次慧妃，平於珣嬪，高於瑨貴人。十三年十一月，穆宗病，兩宮太后大封妃嬪，為穆宗求福，晉**瑜妃**。尋上崩。光緒二十年正月，晉**瑜貴妃**。三十四年十月二十五，德宗崩方四日，晉**瑜皇貴妃**。民國二年三月十二日，又尊為**敬懿皇貴妃**。二十一年二月五日薨，年七十七，二十三日行奉移禮。及葬，棺槨苟存柏林寺。滿洲國諡**獻哲皇貴妃**。二十四年三月十四日寅時，敬懿太妃、榮惠太妃起靈，葬河北遵化雙山峪惠陵。

分類:清列傳
布喜婭瑪拉

**布喜婭瑪拉**，**葉赫那拉**氏，一作**東哥**，史謂葉赫老女，明萬曆十年生於葉赫部。葉赫那拉氏生時，葉赫部之薩滿因之曰：「此女可以興天下，亦可亡天下」。葉赫那拉氏既長，成一絕代佳人，引無數英雄競折腰，號曰「女真第一美人」，其容色冠於女真諸部之女。東哥數許結親，而皆未成。於萬曆四十三年嫁於蒙古貝勒巴噶達爾漢之長子莽古爾岱，然一年即卒。

## 宗族
*阿翁：喀爾喀部達爾汗貝勒，即巴噶達爾漢
**夫婿：莽古爾岱

### 父祖
*祖父：葉赫部酋清佳努
**父：布齋，九門之戰為清太祖所破，陣亡。太祖自將布齋之屍分之，以其一送還葉赫，二部遂結不解之仇也
**伯：喀爾喀瑪，亦曰哈爾哈麻
**叔：納林布祿，亦曰納林孛羅
**叔：金台吉，亦曰金台石，康熙朝權臣明珠之祖
**從姑：孝慈高皇后，太祖大妃，清開國皇后，太宗之母

### 兄弟
*兄：布揚古
*弟：布爾杭古
*弟：布爾漢

## 引據
《滿文老檔》

分類:明列傳
棒喝主義

**棒喝主義**，日譯**結束主義**，音譯**法西斯**。嚴種界以自營，欲富國強兵。以強政勵治為策，實為壟斷資本主義，一黨專政也。

分類:政治
穆庫什

**穆庫什**，**愛新覺羅**氏，清太祖第四女，和碩公主。母為庶妃嘉穆瑚覺羅氏，與巴布泰、巴布海及太祖五女、六女同母。明萬曆二十三年生。三十六年，穆庫什適海西女真烏拉部貝勒布占泰，年十四。後建州、烏拉盟絕，萬曆四十年布占泰欲以鳴鏑射之，太祖既聞，乃引兵擊烏拉部。太祖滅烏拉後，布占泰奔葉赫，穆庫什歸建州。太祖復將其配於額亦都。額亦都者，後金之元功宿將也。額亦都卒，復嫁其第八子圖爾格，號和碩格格，亦號和碩公主。

圖爾格生於明萬曆二十四年，幼穆庫什滿歲也。太祖生時，二人有礙於太祖，陽維繫之，然夫妻情素不和。清崇德二年，其女歸尼堪，無生育，即將婢之女冒為己生。事發，穆庫什之和碩公主號被革，圖爾格亦免官。是年穆庫什與圖爾格離之，給其同母兄巴布泰、巴布海養贍。

順治十六年五月卒，年六十五。圖爾格後以軍功复官，積功晉三等公，順治二年卒。

分類:清列傳
海蘭

**海蘭**，隸正白旗，清將領。由侍衛擢副都統。雍正七年，授參贊大臣，從靖邊大將軍、公傅爾丹討準噶爾。九年六月，分三隊渡科卜多河，與蒙古副都統常祿皆列後隊。初戰庫列圖嶺，旋移營和通呼爾哈諾爾。海蘭與常祿據脊之東，殺敵千餘。適大風，雨雹，師被圍，常祿戰歿。海蘭突出，殺敵五百餘，卒以察哈爾兵潰，海蘭亦死。

分類:清列傳
布占泰

縮圖|右|太祖義責布占泰
**布占泰**，**烏喇那拉**氏，明海西女真烏喇部貝勒、末主。

## 傳
### 早年被俘
明萬曆二十一年，布占泰從烏喇國主、其兄滿泰，為共其利，入葉赫為首之九部兵馬討建州女真。然，九部之師敗於古勒山。滿泰逃歸烏喇，而布占泰為建州兵所獲。建州兵不識布占泰，正欲洩憤殺之，布占泰跪地乞命。故，軍士執其於太祖前。

布占泰謂太祖告以實情，且以「死生唯貝勒命」。叩首不已，請免其死。太祖欲緩間隙，乃許布占泰之請，遂解其縛，與以猞猁鄜裘，以其恩養於帳下。太祖與弟舒爾哈齊又以四女穆庫什與長女額實泰分嫁予布占泰。

### 結親建州
二十四年，布占泰居建州三載，烏喇貝勒滿泰為部所弒。太祖見其時機已成，即遣部將圖爾坤黃占、博爾昆費揚古率兵護布占泰歸烏喇部。叔侄與其爭位，布占泰得以建州兵之助，先後滅叔侄，遂嗣貝勒。布占泰初時仍與建州友善。乃將其妹適舒爾哈齊，二部再聯姻。

二十五年正月，烏喇與建州會盟。

二十九年十一月，布占泰又以其兄滿泰之女阿巴亥嫁太祖。阿巴亥後繼為大妃，為太祖生三子，乃英親王阿濟格、睿親王多爾袞、豫親王多鐸。

### 同盟破裂
然，同盟不過六年。

三十五年春，東海女真瓦爾喀部蜚悠城主策穆特黑謁太祖，述其部於投烏喇後，屢遭布占泰之辱，願歸建州。於是，太祖命舒爾哈齊、褚英、代善率費英東、扈爾漢、揚古利以三千兵馬至蜚悠城撫眾。布占泰聞之，遣其叔博克多率軍萬餘往邀擊之。戰於烏碣岩，烏喇軍敗，代善陣斬烏喇主將博克多父子，副將常柱父子及胡里布兵敗被執。於是，建州軍斬敵三千餘眾，獲馬五千、甲三千。至是，兩部盟絕，始相攻伐。

四十年九月，布占泰率兵掠建州所屬之虎爾哈路。十二月，太祖徵烏喇，克布占泰五堡後，兵臨烏喇城下。太祖令攻烏喇城北門，焚其糧，毀其城，銳意滅烏喇部。布占泰复降，因言日：「烏喇國即父國也，幸毋盡焚我廬舍、糧草」。向上叩謝，哀慟。於是，太祖讀布占泰諸罪，而退歸建州。

太祖大軍初還，布占泰复背盟。其將謂太祖之恨轉於穆庫什、額實泰。布占泰嘗以箭射穆庫什，又囚二人。布占泰又以女薩哈廉、子綽齊奈及十七大臣之子皆將送葉赫為質。

四十一年正月，太祖聞之，复徵烏喇。

### 烏喇覆滅
建州軍攻烏喇，連下三城。布占泰率軍三萬，欲與太祖決戰。太祖欲再撫布占泰。然其子與帳下諸將皆不從。於是，太祖命攻烏喇，兩軍交戰，烏喇兵敗，死者十六七。建州兵入烏喇城，太祖鎮西門樓，令其豎建州旗幟。此時，布占泰之兵已不足百人，走至城下，見建州旗幟，慌忙奔走。又遇代善所部邀擊，烏喇兵一觸即潰，布占泰僅以身免，單騎奔葉赫部。至是，烏喇為建州所並。

### 客死葉赫
布占泰奔葉赫後，得葉赫貝勒金台吉之助，築室，匿於赫爾蘇河源頭處。帝數遣使於葉赫，索布占泰，皆被金台吉嚴詞拒之。而布揚古以布占泰失國無能為辭，並無以東哥妻於布占泰。

後金天命三年，布占泰因病客死於葉赫。其後人入正白旗，太祖令恩養之。

## 宗族
*兄：滿泰
*弟：喀爾喀瑪
*妹：烏拉那拉氏，適予舒爾哈齊

### 妻妾
*福晉：穆庫什
*福晉：額實泰

### 子
綽齊奈

### 女
薩哈廉

## 注


分類:明列傳
國立中央大學附屬中壢高級中學

**國立中央大學附屬中壢高級中學**，略云**中大壢中**、**中大附中**，在桃園市中壢區。昭和十五年肇建，時名曰臺灣總督府中壢家政女學校。民國三十四年，臺灣光復，改稱新竹縣立中壢初級中學。三十七年易名新竹縣立中壢中學。三十九年易銜桃園縣立中壢中學。四十一年改隸，曰臺灣省立中壢中學。五十九年廢初中部，改為臺灣省立中壢高級中學。八十九年改隸，曰國立中壢高級中學。一〇二年改隸國立中央大學，曰國立中央大學附屬中壢高級中學。

## 它典
* 國立中央大學附屬中壢高級中學
建元 (前趙)

**建元**者，十六國漢昭武帝之年號也。始於三一五年三月，止於三一六年十月，凡二年。

## 大事
建元二年，劉曜陷長安，獲晉愍帝，西晉亡。

## 生
*建元二年，羅馬君士坦丁二世生。
*建元二年，天主教聖都爾之瑪爾定生。

## 卒
*建元二年，魏景帝崩。
*建元二年，魏穆帝崩。

## 紀年
:

分類:前趙年號
建元 (晉)

**建元**，晉康帝之年號也。始於三四三年，止於三四四年，凡二年。

## 大事
建元二年九月，穆帝即位沿之。明年改永和元年。

## 生
*建元元年，晉穆帝生。
*建元元年，晉將軍謝玄生。
*建元二年，晉書家王獻之生。

## 卒
建元元年，漢昭文帝崩。

## 紀年
:

分類:晉年號
建元 (前秦)

**建元**，前秦宣昭帝之年號也。始於三六五年六月，止於三八五年七月，凡二十一年。

## 大事
建元二十一年八月，秦哀平帝即位，改太安元年。

## 生
### 元年
*南北朝道人寇謙之生。
*晉詩人陶淵明生。
*南涼景王生。

### 二年
後秦高祖生。

### 四年
北涼武宣王生。

### 五年
楚帝桓玄生。

### 六年
*西哥特王亞拉里克一世生。
*古埃及學者希帕提婭生。

### 七年
魏道武帝生。

### 八年
宋尼業首生。

### 十年
*宋臣傅亮生。
*高句麗好太王生。

### 十二年
天主教王區利羅一世生。

### 十七年
夏世祖生。

### 十八年
晉安帝生。

### 二十年
*宋文人顏延之生。
*東晉佛儒釋僧肇生。

### 二十一年
南朝文人謝靈運生。

## 卒
### 元年
晉哀帝崩。

### 二年
*教宗利伯略卒。
*晉庾皇后卒。
*晉僧支遁卒。

### 三年
燕太原王慕容恪薨。

### 八年
晉簡文帝崩。

### 九年
晉權臣桓溫卒。

### 十一年
*秦丞相王猛卒。
*晋名臣王坦之卒。

### 十二年
晉文人袁宏卒。

### 十四年
晉書家郗超卒。

### 十五年
秦將鄧羌卒。

### 十六年
印度笈多王朝海護王崩。

### 十九年
*伊朗王阿爾達希爾二世崩。
*西羅馬帝國皇帝格拉提安崩。
*阿克蘇姆主教弗魯門修斯卒。
*秦陽平公苻融卒。

### 二十年
*西燕濟北王崩。

### 二十一年
*秦宣昭帝崩。
*東晉佛儒釋道安卒。

## 紀年
:

:

:

分類:前秦年號
建元 (新羅)

**建元**，新羅法興王及真興王之年號也。始於五三六年，止於五五一年，凡十六年。

## 大事
建元五年，真興王立，用至十六年。

## 生
### 二年
*陳衡陽獻王陳昌生。
*魏恭帝生。
*齊武成帝生。

### 三年
日本敏达天皇生。

### 六年
*隋文帝生。
*隋文臣高熲生。
*北齊蘭陵王高長恭生。
*唐醫家孫思邈生。
*學者曹憲生，梁、隋、唐時人。

## 卒
### 元年
梁醫家陶宏景卒。

### 四年
梁將陳慶之卒。

### 十一年
西魏大臣蘇綽卒。

### 十六年
東魏孝靜帝崩。

## 紀年
:

:

分類:新羅年號
元光 (武昌)

**元光**，一作**永光**、**允光**，宋武昌王劉渾自立之年號也。終始於四五四年七月，凡一月。

## 大事
元光元年七月，武昌王渾自立，定元元光。本與左右戲作檄文，備置百官，以取樂之。長史王翼之得其手跡，封呈宋孝武帝。帝命有司奏免渾為庶人，絕屬籍，發往始安郡，又遣員外散騎侍郎戴明寶詰難，令自殺，年十七。

## 生
元光元年，魏獻文帝生。

## 卒
元光元年，北魏趙王拓跋深薨。

## 紀年
:

## 並立年號
*孝建：宋孝武帝之年號
*承平：北涼沮渠無諱、沮渠安周之年號
*興安：北魏文成帝之年號

分類:劉宋年號
建元 (南齊)

**建元**，齊高帝之年號也。始於四七九年四月，止於四八二年十二月，凡四年。

## 大事
建元元年，宋為齊高帝所代，南齊立國。

## 生
*建元元年，南北朝歌姬蘇小小生。
*建元二年，南齊海陵王生。

## 卒
*建元元年五月初六，宋順帝崩。
*建元元年七月初四，日本雄略天皇崩。
*建元元年八月初九，魏隴西王源賀薨。
*建元二年，魏廣川莊王拓跋略薨。
*建元二年，齊皇太子穆妃裴氏卒。
*建元三年，薩利安法蘭克人酋首希爾代里克一世卒。
*建元三年，魏任城王拓跋云薨。
*建元三年，魏中山宣王王睿卒。
*建元四年，齊高帝崩。
*建元四年，齊相褚淵卒。

## 紀年
:

分類:蕭齊年號
何成濬

**何成濬**者，字**雪竹**，隨縣人也。清光緒八年生，畢業於日本振武學校。民國十八年，任湖北省政府主席，後兼武漢行營主任。二十一年免職。二十四年，獲授陸軍二級上將。二十六年復任湖北省政府主席，期年而去，改軍法總監。及抗戰勝利，任省參議長。成濬久在湖北，植根軍政，因號湖北王。三十八年，從國府遷臺。五十年，卒。

分類:中華民國列傳
魔法少女乃公

《**魔法少女乃公**》，日本漫畫。畫之者，毛魂一直線。西元二零一二年，融合製造社始刊之。越二秋而休。二零一七年一七年十二月，製動畫。明年四月二日始映。
## 本事
東島有歌社，名曰「魔法雙子」，卯野咲隸焉。卯野咲，女子也，屬意御翔桃拾。卯野氏歸家，適見蹴門之徒，其貌獷悍。具問所以，方知爲母之舊識。母自云曾爲魔法少女。悍徒亦語咲曰：「爾宜代爾母，共我結言，用充魔法少女。」初不願。後敵襲之，不得已而變身，竟然偉男子矣。櫻世，桃拾之妹，咲之友也。睹之，情不能抑矣。

## 要角

分類:平成漫畫
分類:平成動畫
聖經

*儒家以**[[儒經]]**爲聖經；
*佛教以**[[佛經]]**爲聖經；
*基督教以**[[耶經]]**爲聖經；
*泛指各教經典。
薩哈廉

**薩哈廉**，**愛新覺羅**氏，又作**薩哈連**、**薩哈璘**。清太祖之孫，禮親王代善之第三子。以累從戰功，天命十一年封貝勒。八月，太祖崩。薩哈廉與父兄相商，議之由皇太極嗣汗位。皇太極者，即太宗。

## 傳
### 早年
明萬曆三十二年，薩哈廉生於遼東，乃和碩禮親王代善之三子，太祖時因功封貝勒，參與議政。

後金天命十年，蒙古察哈爾部之林丹汗攻科爾沁部，薩哈廉率精騎五千往救，並解其圍。

十一年，薩哈廉從父征討喀爾喀巴林部，又伐扎魯特部，兩戰皆勝，有功，封貝勒。

### 天聰間
天聰元年，太宗攻錦州、寧遠時，薩哈廉以創戰之，擊明塔山糧運時，薩哈廉敗明兵二萬人。攻寧遠，遇明總兵滿桂，薩哈廉力戰被傷。

三年，太宗親征明，代善與莽古爾泰意欲回軍，薩哈廉與諸貝勒皆從太宗進軍；遇金陵時，又是薩哈廉奉祭金太祖、世宗二陵。

四年，後金克永平，薩哈廉屯永平時，承太宗恩養漢人之旨，敘歸降道員白養粹、已革漢官孟喬芳、楊文魁等共理永平地方事，並將詐言後金意欲屠城之李春旺棄於市，保得永平一方安定不言，亦速使遷安、灤州、建昌、台頭營、鞍山堡等皆投後金，見其英才之理。

五年十一月，太宗親征察哈爾蒙古林丹汗。察哈爾蒙古素與後金為敵。薩哈廉與太宗之長子豪格為前鋒。太宗令諸貝勒指點時事，薩哈廉曰：「圖治在人。人主灼知邪正，則臣下爭尚名節，惟皇上慎簡庶僚，任以政事。遇大征伐，上親在行間，諸臣皆秉方略。若遣軍，宜選賢能者為帥，給符節，畀事權，仍限某官以下乾軍令，許軍法從事。」太宗初置六部，薩哈廉掌禮部也。

六年，後金軍逼林丹汗，至青海打草灘，薩哈廉與濟爾哈朗等率右翼兵二萬，據歸化城。其後，薩哈廉依太宗之意，整化歸附後金之蒙古諸部，以削其勢也。

七年六月，上問群臣：「明、朝鮮、察哈爾三處，先攻何處？」薩哈廉曰：「當寬朝鮮，拒察哈爾，而專徵明。察哈爾雖不加兵，如蟲食穴中，勢且自盡。至於明，我少緩，則彼守益固。臣意視今歲秋成圖進取，乘彼禾稼方熟，因糧於敵，為再進計。量留兵防察哈爾。先以騎兵往來襲擊蹂躪，再簡精兵自一片石入山海關，則寧、錦為無用；或仍自寧、錦入，斷北京四路，度地形，據糧足之地。乘機伺便，二三年中，大勳集矣。」尋克山海關。

八年，薩哈廉偕睿親王多爾袞迎尚可喜來降，招廣鹿、長山戶三千八百有奇。又從討明，薩哈廉自喀喇鄂博克得勝堡。攻代州，夜襲崞縣，拔之。王東、板鎮二堡軍民棄堡遁而去。又擊敗代州之明兵。至大同，會太宗，報所俘之數也。

### 英年病卒
清崇德元年正月，薩哈廉寢疾，太宗既屢自臨視，且遣人存問。如遣大學士希福慰薩哈廉曰：「群子弟中，整理治道，啟我所不及，助我所不能，惟爾之賴。爾其靜心調攝，以副朕望！」薩哈廉深感泣，回奏：「蒙皇上溫旨眷顧，竊冀仰荷恩育，或可得生。即不幸先填溝壑，亦復何憾。但當大勳垂集，不能盡力國家，乃輾轉床蓐，為可恨耳！」太宗聞奏，又傷，惻然歎曰：「國家豈有專事甲兵以為治理者？倘疆土日闢，克成大業，而明哲先萎，孰能助朕為理乎？」五月十一日，上不顧諸王所諫，再臨視薩哈廉。薩哈廉久病羸困，太宗見之，難忍涕泣，而薩哈廉亦悲不自勝，須臾薩哈廉薨，年三十三。太宗甚傷，輟朝三日示悼也。

五月二十三日，上率諸王、文武大臣等，親往祭之，太宗既親奠酒，且複悲泣，遣官讀冊之後，太宗复哭三奠。追封為**潁親王**。潁王墓初在興京東南五里，後遷太子河南，平頂山卜。今墓已不存，只餘其碑。

## 宗族
### 父
代善

### 妻妾
濟海爾：烏喇納喇氏，布占泰貝勒之女，崇德八年八月十八日，坐罪與子阿達里同死

### 子孫
*長子：已革多羅郡王阿達里，母嫡福晉烏喇納喇氏。本封多羅郡王，崇德八年八月十八日，坐與母同死，黜宗室。其嫡妻姓氏未詳
**長子：杜爾渾
*次子：多羅順承恭惠郡王勒克德諢，母嫡福晉烏喇納喇氏。崇德八年，因伊兄罪黜宗室；順治元年十一月，復入宗室，封多羅貝勒；五年九月，以功進多羅順承郡王；九年壬辰三月二十七日戌時薨，年三十四；嫡福晉科爾沁博爾濟吉特氏，公伊爾圖齊董果羅之女；繼福晉他塔喇氏，頭等侍衛岱恭之女；側福晉噶爾扎氏；妾劉氏，劉久武之女
**長子：哈爾哈
**次子：薩喇
**三子：多羅順承忠郡王諾羅布
**四子：已革順承郡王勒爾錦
*三子：奉恩鎮國公杜蘭，母嫡福晉烏喇納喇氏。順治六年十月，封多羅貝勒；康熙七年正月，緣事降為鎮國公；十四年五月十六日寅時卒，年四十三；嫡妻博爾濟吉特氏，內大臣伯巴特馬之女；妾盧氏，盧紹之女
**長子：奉恩輔國公訥默孫
**次子：奉恩輔國公弼禮克
**三子：常洛
**四子：賜德

### 女
*長女：縣主，母為嫡福晉烏喇納喇氏。天聰六年八月选公和爾本為額駙，七年正月成婚；額駙於崇德四年二月卒，縣主於康熙六年丁未三月卒，年四十七
*次女：縣主，母為嫡福晉烏喇納喇氏。崇德五年正月，選多羅郡王騰吉思為額駙，七月成婚；額駙於順治四年丁亥六月卒，縣主於康熙三十九年庚辰春三月卒，年七十五
*三女：母為嫡福晉烏喇納喇氏。崇德七年九月卒，年十六

## 引據
《清史稿·列傳三》

## 注


分類:清列傳
書劍恩仇錄

《**書劍恩仇錄**》，武俠小說，金庸作。
## 人物
袁士霄，書中第一高人，號天池怪俠，性乖僻，然疾惡如仇。

分類:金庸小說
國立彰化師範大學附屬高級工業職業學校

**國立彰化師範大學附屬高級工業職業學校**，略云**彰師附工**，技職學府也，在臺灣彰化縣彰化市。

## 史
昭和十三年肇於彰化，時名曰臺中州立彰化工科學校。十九年別設臺中州立彰化工業學校。民國三十四年，臺灣光復，併二校改為臺灣省立彰化工業職業學校。五十七年實施九年國教，改制臺灣省立彰化高級工業職業學校。七十三年，改隸國立臺灣教育學院，曰國立臺灣教育學院附屬高級工業職業學校。七十八年，易名國立彰化師範大學附屬高級工業職業學校。

## 科系
今有科系凡十一，曰機械科，曰機電科，曰製圖科，曰鑄造科，曰機械木模科，曰汽車科，曰控制科，曰電機科，曰電子科，曰資訊科，曰建築科。進修學校為室內空間設計科。別設綜合高中部。

## 它典
*國立彰化師範大學附屬高級工業職業學校
晉妃

**晉妃**，清高宗妃。**富察**氏，主事德克精額女，傅廣女孫，大學士馬齊曾女孫，米思翰玄女孫。生年不詳。乾隆末晉貴人，歷乾隆、嘉慶、道光三朝。宣宗初，仍在。嘉慶二十五年八月廿三日，宣宗諭曰：「皇祖高宗純皇帝嬪御存者惟**晉貴人**一人，宜崇位號，以申敬禮。謹尊封為**晉妃**。」道光二年十二月初八薨，年逾七十。三年四月二十六日，葬裕陵妃園寢。

## 引據
《清史稿·列傳一·后妃》

分類:清列傳
一九三九年

## 大事
*公曆三月二日：尤金·派契利受舉為天主教教宗，是為庇護十二世也。
*公曆四月七日：義大利犯阿爾巴尼亞；及佔全境，僅三日餘。
*公曆五月廿二日：德義二國組鋼鐵同盟。
*公曆六月廿一日：日軍自南澳攻潮汕，陷汕頭。
*公曆六月廿四日：暹羅軍鑾披汶·頌堪改「暹羅」之名以易國號，自此暹羅自稱「泰國」。

## 生
## 殁
德克精阿

**德克精阿**，清將領。錫伯營鑲白旗人。年十八，應試入選披甲，後為鑲白旗空藍翎。以塔爾巴哈台移防有功，而巡邊時獲盜馬賊，故得賞馬一匹、布六匹。嘉慶八年，昇正黃旗驍騎校。十九年遷正黃旗佐領。

道光初，張格爾得英國、浩罕之援，寇犯南疆，肆行焚掠、無惡不為。四年十月，清諭伊犁將軍慶祥為喀什噶爾參贊大臣，而使錫伯營總管額爾古倫率錫伯兵越冰嶺，馳赴南疆援之。德克精阿從額爾古倫討張格爾，每遇大戰，皆戰於前列。渾巴什河、柯爾坪、沙布都爾莊，乃至克復喀什噶爾城，大小十一戰，德克精阿皆廁其身。八年，揚威將軍長齡保奏，欽賜**肅勇巴圖魯**之號，且賞銀百兩。以擒首逆張格爾有功，復經保奏，奉旨錄其像於紫光閣，年末擢錫伯營副總管。

後，德克精阿復駐喀什噶爾。二十年，遷錫伯營總管。二十四年，德克精阿以體老多病，解任歸家。

分類:清列傳
江歌案

**江歌案**，中國女子日本遇刺事。

初，江歌渡日求學，就日本法政大學，遇同鄉劉鑫，遂同居於東京中野區。劉氏素有所卿卿，曰陳世峰，性暴戾，屢毆劉氏。劉氏欲絕交，陳不許，數擾之，多得江歌相援喝退。二零一六年十一月二日夜，陳世峰守其門，江歌適歸，刺之。

分類:平成紀事
遊記

**遊記**，旅人所書，紀其途，抒其情也。所謂紀途，皆道中見聞、政治民群、風土人情、山川風景、名勝古跡云。屬散文。

## 辨名
又謂**紀行**。亦云**紀行文**、**旅行記**、**道中記**。

## 引據


分類:體裁
北燕

**北燕**，文成帝馮跋所立，列於十六國。正始元年，跋滅後燕，立高雲為天王，都龍城，仍襲燕國號。越二年，高雲為幸臣離班、桃仁所殺。眾推跋為主，跋遂稱天王於昌黎，改元太平。太興六年，為北魏所滅。

## 北燕世系
* 燕元皇帝和　文成帝祖也，追尊
* 燕宣帝安　文成帝父也，追尊
* 燕文成帝跋
* 燕昭成皇帝弘 文成帝季弟也
亡於北魏

## 參
*《十六國春秋》
分類:北燕志
四五風潮

**四五風潮**，通稱**四五運動**、**四五天安門事件**，時維一九七六年四月五日，大陸國務總理周恩來薨，齊民自發悼念。然有云陽悼恩來，陰謀叛亂，言「始皇既崩，吾求真馬列」，實戴鄧小平為政。

其日晚六時，吳德演講畢，民群始散，後工人民兵入場遏之。

七日，中共中央決議，罷鄧小平諸業，以觀後效。

期年，小平再起，總攔大權。

明年，得平反。
## 引據
元光 (西漢)

**元光**，漢武帝之年號也。始於前一三四年，止於前一二九年，凡六年。

## 史
建元六年八月，有星孛於東方，長竟天。明年改元，號元光。

## 大事
*元光元年，自馬邑之後，漢匈奴和親之誼斷，始相攻伐。
*元光六年，漢衛青擊朔方匈奴祭祀之龍城，明年改元元朔。

## 生
*元光三年，本都王米特拉達梯六世生。

## 卒
*元光二年，帕加馬王阿塔羅斯三世崩。
*元光二年，古羅馬提比略格拉古卒。
*元光五年，古羅馬文人帕庫維烏斯卒。
*元光六年，古羅馬將領小西庇阿卒。

## 紀年
:

## 引據
*《史記·孝武本紀》
*《資治通鑑·卷第十七》

分類:漢年號
國立中興大學附屬臺中高級農業職業學校

**國立中興大學附屬臺中高級農業職業學校**，略云**興大附農**，以「誠實勤儉」為訓，在臺中市東區。

## 史
昭和十二年肇於臺中，時名曰臺中州立農業學校。民國三十四年，臺灣光復，改稱臺灣省立臺中農業職業學校。四十八年廢初中部，改為臺灣省立臺中高級農業職業學校。八十九年改隸，曰國立臺中高級農業職業學校。一〇三年改隸國立中興大學，曰國立中興大學附屬臺中高級農業職業學校。

## 科系
現有科系凡十，曰農場經營科，曰園藝科，曰森林科，曰生物產業機電科，曰畜產保健科，曰食品加工科，曰觀光事業科，曰餐飲管理科，曰幼兒保育科，曰土木科。別設綜合職能科暨實用技能學程。

## 它典
*國立中興大學附屬臺中高級農業職業學校
后母戊鼎

縮圖|后母戊鼎
**司母戊鼎**，或云**后母戊鼎**，商王文丁鑄，以祀其母。

以其高大厚重，又名司/后母戊大方鼎。高百三十三釐米。口長百十釐米，口寬七十九釐米。重八十三萬二千八百四十克。鼎腹長方形。上立直耳。方見天日時，僅餘一耳，後複制而補一耳。上有虎噬人之圖。下有鼎足，圓柱形，凡四。中國之青銅容器而得見天日者莫巨焉。

分類:夏商書
元光 (竇沖)

**元光**，年號也，前秦右丞相竇沖自所立。起自晉太元十八年六月，迄十九年七月，凡二載。

## 始末
晉太元十八年，前秦右丞相竇沖叛秦，僭稱秦王，改元元光。十九年，沖奔汧川，為汧川氐酋仇高所執，獻於後秦，自此不知所終。

## 紀事
*元光元年，羅馬帝狄奧多西始廢奧林匹克之會。
*元光二年，西秦滅前秦；後燕滅西燕。

## 誕
*元光元年，希臘宗徒狄奧多勒降生。
*元光二年，天竺沙門求那跋陀羅降生。
*元光二年，高句麗長壽王降生。

## 歿
*元光元年，魏主翟釗伏誅。
*元光二年，秦太宗高皇帝苻登遇害。
*元光二年，西燕主慕容永伏誅。
*元光二年，秦武昭帝姚萇崩。

## 紀年
:

## 同期年號
*太初：秦高帝苻登與西秦武元王乞伏乾歸之年號
*太元：晉孝武帝之年號
*昇平：高昌所奉晉穆帝之年號
*建初：後秦武昭帝姚萇之年號
*皇初：後秦文桓帝姚興之年號
*建興：後燕成武帝慕容垂之年號
*中興：西燕主慕容永之年號
*麟嘉：涼太祖呂光之年號
*登國：魏道武帝拓跋珪之年號

分類:前秦年號
元光 (金)

**元光**，金宣宗之年號也。始於一二二二年，止於一二二三年，凡二年。

## 史
興定六年八月，以彗星出，改元元光，大赦。

## 大事
元光二年十二月庚寅，宣宗崩於寧德殿，壽六十有一。子哀宗嗣。明年正月初一，改元正大。

## 生
*元光元年，日本日蓮宗宗師日蓮生。
*元光二年，埃及蘇丹拜巴爾一世生。
*元光二年，金雀花亨利三世王后普羅旺斯之埃莉諾生。

## 卒
*元光元年，尼西亞帝提奧多雷一世崩。
*元光二年，葡萄牙王阿方索二世崩。
*元光二年，古羅斯王公、斯摩棱斯克王公、基輔大公姆斯季斯拉夫羅曼諾維奇薨。
*元光二年，大蒙古國大將木華黎卒。
*元光二年，日本僧運慶卒。

## 紀年
:

## 並立年號
*嘉定：宋寧宗之年號
*天開：大理神宗之年號
*光定：夏神宗之年號
*建嘉：李惠宗之年號
*貞應：日本後堀河天皇之年號

## 引據
《金史·宣宗本紀》

分類:金年號
元朔

**元朔**，漢武帝之年號也。始於前一二八年，止於前一二三年，凡六年。
## 史
元光六年，衛青征匈奴，擊朔方龍城，由是改元元朔。
## 大事
元朔三年，張騫乘胡亂，去而歸國，武帝以為太中大夫，從使甘父則封奉使君。
## 生
*元朔元年，戾太子生。
## 卒
*元朔二年，漢將韓安國卒。
*元朔三年，孝景皇后崩。
*元朔三年，漢臣主父偃卒。
## 紀年
:
## 引據
《史記·孝武本紀》

分類:漢年號
元狩

**元狩**，漢武帝之年號也。始於前一二二年，止於前一一七年，凡六年。

## 史
元朔六年十月，漢武帝狩獵，得一獸，首有一角，足有五蹄，即一角獸。由是改元為元狩。取此名者，亦漢伐匈奴之意也。狩者，有征伐之意。

## 大事
*元狩元年，南越文王薨，其子明王嗣。
*元狩二年，霍去病得河西之戰之勝。
*元狩四年，衛青、霍去病大破匈奴。

## 生
*元狩二年，羅馬將領塞多留生。
*元狩三年，埃及女王貝勒尼基三世生。
*元狩六年，埃及王托勒密十二世生。

## 卒
*元狩元年，漢淮南王劉安薨。
*元狩元年，南越文王薨。
*元狩二年，羅馬蓋約格拉古卒。
*元狩四年，漢名將李廣卒。
*元狩六年，漢大司馬、驃騎將軍、冠軍侯霍去病卒，諡景桓。

## 紀年
:

## 引據
*《史記·孝武本紀》
*清·趙翼·《廿二史札記》

分類:漢年號
譁譟

**譁譟**，民眾繹騷，抗鬥執事者之謂。按通語之辨，大則**暴動**，小則**騷亂**。原繹騷之由，或閭左久苦秕政，或行事失當，而民怨是生。至民眾所抗鬥，或政府官吏，或工廠之長，或政黨結社。生民階層各異，皆欲自保權益，是故國中騷亂。

## 辨名

譁譟，晚清部定詞也。至**暴亂**、**暴動**，則在乎暴字。方今凡繹騷涉乎暴力，或有所脅迫，或有所毀壞，竟無以制御，則此詞是用。
## 差等

譁譟之生，大抵隨機。譁譟之時，則混亂而無序。有謀然後繹騷，此多叛亂之先。或者遊行以示威，奔走街衢，始於有序，而卒於繹騷，事遷乃爾者亦有之。繹騷久之不平，則對立鼎峙也愈深。對立鼎峙愈深，則政局動盪，天下不寧，終於政權更迭。

## 瀛寰

### 日本

今之東瀛，比諸異邦，似少斯患。然察其腠理，實有深憂。昔有左道名奧姆真理教者，放毒地道，殘害生靈，足見圖謀不軌之倫，潛伏莽草。有司雖日夜偵伺，然其發作，往往流為幽隱之禍，所謂消極之恐襲是也。

按東瀛法律，凡倡亂者，首坐騷亂之罪（舊律謂之「騷擾」），其餘毆擊、賊害、恐嚇、毀物、縱火、攜具犯禁、突入公舍、抗違王人、聚眾持械等，皆隨其狀而論。若夫興內亂者，則以內亂之重辟論之。

## 引據

分類:政治
本土物種

**本土物種**，凡家畜、禾稼，不與他地之種交配，惟飼育栽培於一地，久無遷易者，皆如是云。
## 辨名
漢地謂之本土物種、**原生物種**。日人以**在來種**稱。
分類:生物
政權更迭

**政權更迭**，取國柄以代故也。原興毀之由：或外邦侵攻，版圖異屬，如軍事管理；或邦內革命；或遽然政變；或民不聊生，政府復構。

分類:政治
元鼎

**元鼎**，漢武帝之年號也。始於前一一六年，止於前一一一年，凡六年。

## 史
元鼎四年得寶鼎，是元鼎之所來。亦以此有所推知，謂元鼎乃年號之初，前號皆為追立。

## 大事
### [[前一一六年|元鼎元年]]
* 泗陽縣立。
### [[前一一五年|元鼎二年]]
* 張騫自烏孫返國，受封「大行」，位列九卿之一。
* 南越明王趙嬰齊薨，子哀王趙興嗣。
*武帝欲伐四夷，國用不足，故稅民田宅船乘畜產奴婢等，皆作平錢數，每一千錢一算，出一等，賈人倍之。若隱不稅，有告之，半與告人，餘半入官，謂緡。武帝元鼎二年。

### [[前一一四年|元鼎三年]]
*析北地郡之一部，另置安定郡，治高平城（今寧夏回族自治區固原市之一市轄區、原州區）
### [[前一一三年|元鼎四年]]
* 武帝遣安國少季使往南越國。
* 武帝自郡國收回鑄錢權，管控五銖錢之鑄造與發行。
### [[前一一二年|元鼎五年]]
* 南越國相呂嘉叛，弒哀王、樛太后及漢使。武帝大怒，遣十萬漢兵分五路伐南越國，擒獲南越王建德、呂嘉，南越國亡。遂置南越為九郡。
*漢齊國國相卜式上疏請擊南越，獲賜關內侯之爵、金六十斤、田十頃、拜御史大夫、位列三公。然因一百又六位列侯上繳金子成色不足而丟失爵位，史稱酎金失侯。

### [[前一一一年|元鼎六年]]
* 新設交州刺史部，以統治南越國舊地。
*自秋入冬之時，漢滅閩越。
*於隴西置敦煌郡，同酒泉、張掖、武威合稱河西四郡，歸涼州刺史部管轄。

## 生
*元鼎元年，羅馬瓦羅生，後從政。
*元鼎二年，羅馬統帥克拉蘇生。

## 卒
*元鼎元年，埃及女王克婁巴特拉二世崩。
*元鼎元年，埃及王托勒密八世崩。
*元鼎二年，南越明王薨。
*元鼎三年，漢張騫卒，年五十。
*元鼎四年，漢中山靖王劉勝薨。
*元鼎五年，南越哀王薨。
*元鼎五年，南越樛太后薨。

## 紀年
:

## 引據
*《史記·孝武本紀》

分類:漢年號
國立臺北科技大學附屬桃園農工高級中等學校

**國立臺北科技大學附屬桃園農工高級中等學校**，略云**北科附工**，技職學府也，以「勤耕苦讀，勞動創造」為訓，在桃園市桃園區。

## 史
昭和十三年肇於桃園，時名曰新竹州立桃園農業學校。民國三十四年，臺灣光復，改稱臺灣省立桃園農業職業學校。四十三年選為示範農校，易名臺灣省立桃園農業職業示範學校。五十六年廢初級部，改為臺灣省立桃園高級農工職業學校。八十九年改隸，曰國立桃園高級農工職業學校。一〇五年改隸國立臺北科技大學，曰國立臺北科技大學附屬桃園農工高級中等學校。

## 科系
現有科系凡十一，曰農場經營科，曰園藝科，曰畜產保健科，曰生物產業機電科，曰機械科，曰汽車科，曰動力機械科，曰模具科，曰電機科，曰電子科，曰化工科。別設綜合職能科暨體育班。進修學校有科系凡六，曰機械科，曰電機科，曰電子科，曰化工科，曰汽車科，曰模具科。

## 它典
*國立臺北科技大學附屬桃園農工高級中等學校
忠犬八公

縮圖|八公暮年像
日本東京都澁谷驛有犬曰**八**，飼主既歿十年，而俟之不輟，後以**忠犬八公**譽之。亦有愛稱，曰**八公**。

澁谷驛前，亦置銅像，曰「忠犬八公像」，以銘其忠。是像亦澁谷之揭。

分類:昭和紀事
元封 (西漢)

**元封**，漢武帝之年號也。始於前一一〇年，止於前一〇五年，凡六年。

## 史
元封為漢武帝之第六年號。元封元年四月上封泰山，因改元元封，以其年十月為元年。元封改元為有史所載之年號也。其詔曰：「朕以眇身承至尊，兢兢焉惟德菲薄，不明於禮樂，故用事八神，遭天地況施，著見景象，屑然如有聞，震於怪物，欲止不敢，遂登封泰山，至於梁父，然後升禪肅然自新，嘉與士大夫更始，其以十月為元封元年。行所巡至，博、奉高、蛇丘、歷城、梁父，民田租逋賦，皆貸除之，無出今年算。賜天下民爵一級。」

## 大事
*元封元年，漢滅閩越。
*元封三年，漢武帝遣兵伐衛滿朝鮮，朝鮮亡。分朝鮮為四郡，即漢四郡。
*元封六年，細君公主下嫁烏孫昆莫獵驕靡。

## 生
*元封五年，古羅馬西塞羅生。
*元封五年，古羅馬龐培生。

## 卒
*元封元年，漢史家司馬談卒。
*元封元年，漢冠軍侯霍嬗卒。
*元封五年，漢大司馬、大將軍、長平侯衛青卒。

## 紀年
:

## 引據
*《史記·孝武本紀》
*《資治通鑑·卷第二十》

分類:漢年號
錼

**錼**，又譯**鎿**，化學元素也，符號為Np，原子序九十三。屬錒系元素、稀土金屬，富放射能、有毒、易於起火。超鈾元素中，位次第一。色銀白，遇氧而暗。同素異形體有三，氧化態有五，自正三迄正七。

一九四零年，麥克米倫、艾貝爾森於柏克萊放射實驗室並力究得之，蓋在核反應壚內，以中子輻照於鈾而成。

鈽二三八之製、太空船之供電、高能中子之偵察，悉有取用。

諸同位素中，以錼二三七為最穩；而錼二三九則微存於鈾礦之中。

## 據